
转讜住驻讜转




	讘诪拽讜诪谉 讞讬讬砖讬谞谉. 驻讬' 砖讬讚讜注 砖专讙讬诇讬谉 砖诐 讛诪讝讬拽讬谉. 讜讛讛讬讗 讚诇注讬诇 讚讘转专讬 讜驻专讬爪讬 诇讬讻讗 诪砖讜诐 诪讝讬拽讬谉 讗讬讬专讬 讘住转诐 砖讗讬谉 专讙讬诇讬谉: 讗讬谉 讗讜诪专讬谉 讘驻谞讬 讛诪转 讗诇讗 讚讘专讬讜 砖诇 诪转. 讜驻住拽 专讘 讗诇驻住 诪砖讜诐 专讘 讛讗讬 讚讜拽讗 讚讘专讬 转讜专讛 讗讘诇 讚讘专讬诐 讚注诇诪讗 诇讬转 诇谉 讘讛. 讜讚讜拽讗 讘讗专讘注 讗诪讜转 砖诇讜: 专讜讞 爪驻讜谞讬转 诪谞砖讘转. 驻讬' 诇讘讚讛 讚讛讗 讗诪专讬谞谉 讘驻专拽 诇讗 讬讞驻讜专 (讘''讘 讚祝 讻讛.) 砖讛讬讗 诪谞砖讘转 注诐 讻诇 讗讞讚 讜讗讞讚: 讜讗转讗 讗讬讛讜 讜讗诪专 讻讞爪讜转. 讜讗诐 转讗诪专 诪讻诇 诪拽讜诐 诇讬诪讗 讘讞爪讜转 讻诪讜 砖讗诪专讜 诇讜 诪谉 讛砖诪讬诐 讚讛讗 讗诪转 讗诪专讜 诇讜. 讜讬''诇 砖诇讗 专爪讛 诇讜诪专 诇讛诐 讚讘专 砖诇讗 讛讬讛 讬讻讜诇 诇讛专讗讜转 讜诇讛讜讻讬讞 讗诐 讬砖讗诇讜 诇讜: 讜讗讬谉 讛讘讜专 诪转诪诇讗 诪讞讜诇讬转讜. 驻讬专砖 专砖''讬 讗诐 讬讞驻讜专 讜讬讞讝讬专 讘讜 注驻专讜 诇讗 讬讛讗 诪诇讗. 讜转讬诪讗 讚讗讬谉 讛谞讚讜谉 讚讜诪讛 诇专讗讬讛 砖讛专讬 诇讗 讛讬讛 讗讜诪专 诇讛诐 讗诇讗 诇讬讟讜诇 诪谉 讛注砖讬专讬诐 讜诇讬转谉 诇注谞讬讬诐. 讗诐 讛讬讛 诪爪讜讛 诇讬讟讜诇 诪谉 讛注谞讬讬诐 讜诇讞讝讜专 讜诇讬转谉 诇讛诐 讗讝 讛讬讛 讚讜诪讛 诇诪砖诇. 讜诪驻专砖 专讘讬谞讜 转诐 诪讞讜诇讬转讜 诪谞讘讬注转讜 讻诇讜诪专 讗讬谉 讛讘讜专 诪转诪诇讗 诪谉 讛诪讬诐 讛谞讜讘注讬诐 讘讜. 讜讘转讜住驻转讗 讬砖 讗讬谉 讛讘讜专 诪转诪诇讗 诪讞讜诇讬转讜 讗诇讗 讗诐 讻谉 诪讜砖讻讬谉 诇讜 诪讬诐 诪爪讚 讗讞专. 讜专''讬 驻讬专砖 砖讗诐 转讞驻讜专 诪爪讚 讝讛 讜转谞讬讞 诪爪讚 讗讞专 诇讗 转诪诇讗. 砖诪讛 砖谞讜转谉 讻讗谉 讞住专 讻讗谉. 讻诪讜 讻谉 诪讛 砖谞讜讟诇 诪谉 讛注砖讬专讬诐 讬转讞住专 诪谉 讛注砖讬专讬诐:




专讘 谞住讬诐 讙讗讜谉

讞诇讜拽转诐 砖诇 专' 讬讛讜讚讛 讜专' 讬讜住讬 讘讘讬谉 讛砖诪砖讜转 砖谞讜讬讛 讛讬讗 讘讛讗 讘专讬讬转讗 讚驻专拽 讘诪讛 诪讚诇讬拽讬谉 (砖讘转 讚祝 诇讚) 转谞讜 专讘谞谉 讘讬谉 讛砖诪砖讜转 诪谉 讛讬讜诐 讜诪谉 讛诇讬诇讛 住驻拽 讻讜诇讜 诪谉 讛讬讜诐 住驻拽 讻讜诇讜 诪谉 讛诇讬诇讛 讜诪讟讬诇讬谉 讗讜转讜 诇讞讜诪专讬 砖谞讬 讬诪讬诐 讗讬讝讛讜 讘讬谉 讛砖诪砖讜转 诪砖转砖拽注 讛讞诪讛 讻诇 讝诪谉 砖驻谞讬 诪讝专讞 诪讗讚讬诪讬谉 讛讻住讬祝 讛转讞转讜谉 讜诇讗 讛讻住讬祝 讛注诇讬讜谉 讘讬谉 讛砖诪砖讜转 讛讻住讬祝 讛注诇讬讜谉 讜讛砖讜讛 诇转讞转讜谉 诇讬诇讛 讚讘专讬 专' 讬讛讜讚讛 专' 谞讞诪讬讛 讗讜诪专 讘讬谉 讛砖诪砖讜转 诪砖转砖拽注 讛讞诪讛 讻讚讬 讛讬诇讜讱 讞爪讬 诪讬诇 专' 讬讜住讬 讗讜诪专 讘讬谉 讛砖诪砖讜转 讻讛专祝 注讬谉 讝讛 谞讻谞住 讜讝讛 讬讜爪讗 讗讬 讗驻砖专 诇注诪讜讚 注诇讬讜 讜讻讜诇谉 砖讜讬谉 讛谉 砖讛注转 讛谞拽专讗 讘讬谉 讛砖诪砖讜转 住驻拽 讬讜诐 住驻拽 诇讬诇讛 讛讜讗 讗讬谉 讬讜爪讗讬谉 讘讜 讬讚讬 讞讜讘转 讛讬讜诐 讜诇讗 讬讚讬 讞讜讘转 讛诇讬诇讛 讻诇 讛诪爪讜转 讛谞讜讛讙讜转 讘讬讜诐 讗讬谉 讬讜爪讗讬谉 讘讛谉 讬讚讬 讞讜讘讛 讘讘讬谉 讛砖诪砖讜转 砖讗讬谞讜 讜讚讗讬 讬讜诐 讜讻诇 讛诪爪讜转 讛谞讜讛讙讜转 讘诇讬诇讛 讗讬谉 讬讜爪讗讬谉 讘讛谉 讬讚讬 讞讜讘讛 讜讻讜' 讜讙诐 讛诐 砖讜讬谉 讘讟讘讬诇讛 砖爪专讬讻讛 诇讛讬讜转 讘砖注讛 砖讛讜讗 讬讜诐 讜讚讗讬 砖讗讬谉 讘讛 住驻拽 (讻讚转谞谉) [讻讚转谞讬讗] (讘驻住讞讬诐 讚祝 爪 讜注讜讚) 讻诇 讞讬讬讘讬 讟讘讬诇讜转 讟讘讬诇转谉 讘讬讜诐 谞讚讛 讜讬讜诇讚转 讟讘讬诇转谉 讘诇讬诇讛 诇讗 讞诇拽讜 讗诇讗 讘砖注讛 砖讛讬讗 讘讬谉 讛砖诪砖讜转 讗讬 讝讜 讛讬讗 讜讻诪讛 砖讬注讜专讗 讜住讘专 专' 讬讛讜讚讛 讻讬 诪注转 砖拽讬注转 讛讞诪讛 讜注讚 砖讬住转诇拽 讝讛专讛 诪注诇 讛讗专抓 讜讬讻住讬祝 讚诪讚讜诪讛 诪谉 讛专拽讬注 讝讛讜 讘讬谉 讛砖诪砖讜转 砖讛讜讗 住驻拽 讬讜诐 住驻拽 诇讬诇讛 讜讛讟讘讬诇讛 爪专讬讻讛 诇讛讬讜转 拽讜讚诐 讝讛 讛注转 诇讚注转讜 讜专' 讬讜住讬 讞诇拽 注诇讬讜 讜讗诪专 讻讬 讝讛 讛注转 砖拽专讗 讗讜转讜 专' 讬讛讜讚讛 讘讬谉 讛砖诪砖讜转 讬讜诐 讛讜讗 讜讚讗讬 讜讗讬谉 讘讜 住驻拽 讜诪讜转专 诇讟诪讗 诇讟讘讜诇 讘讜 讜讻讬 讘讬谉 讛砖诪砖讜转 砖讛讜讗 住驻拽 注转 讚讞讜拽 讛讜讗 诇诪讗讚 讜砖讬注讜专讜 讻讛专祝 注讬谉 住诪讜讱 诇讬爪讬讗转 讛讻讜讻讘讬诐 讚讗诪专讬谞谉 (砖讘转 讚祝 诇讛) 讗诪专 专讘 讬讛讜讚讛 讗诪专 砖诪讜讗诇 讘讬谉 讛砖诪砖讜转 讚专' 讬讛讜讚讛 诇专' 讬讜住讬 讟讜讘诇讬谉 讘讜 讻讛谞讬诐 讜讗诪专讬谞谉 讛转诐 讘诪住' 谞讚讛 讘驻专拽 讘讗 住讬诪谉 讛转讞转讜谉 (讚祝 谞讙) 讛讗讬讱 转谞讗 住讘专 砖诇讬诐 讘讬谉 讛砖诪砖讜转 讚专' 讬讛讜讚讛 讜讛讚专 诪转讞讬诇 讘讬谉 讛砖诪砖讜转 讚专' 讬讜住讬 讜讛讗讬 转谞讗 住讘专 讘讬谉 讛砖诪砖讜转 讚专' 讬讜住讬 诪讬砖讱 砖讬讬讱 讘讚专' 讬讛讜讚讛 讜注诇 注讬拽专 讝讜 讛讞诇讜拽讛 砖讬砖谞讛 讘讬谞讬讛诐 讘讗讜 讛讚讘专讬诐 砖讘讬谉 专' 诪讗讬专 讜专' 讬讛讜讚讛 讘讻讗谉 讻讬 专' 诪讗讬专 讛转讬专 诇拽专讜讗 拽专讬讬转 砖诪注 砖诇 注专讘讬转 诪砖注讛 砖讛讻讛谞讬诐 讟讜讘诇讬谉 讜讻砖讛砖讬讘 注诇讬讜 专' 讬讛讜讚讛 诇驻讬 讚注转讜 讻讬 讛讟讘讬诇讛 讗讬谞讛 (讗诇讗) 诇讗讞专 砖拽讬注转 讛讞诪讛 讻讬 讗讜转讜 讛注转 诪转讞讬诇讬谉 讘讬谉 讛砖诪砖讜转 诇讛讻谞住 讜讗讬谞讛 诇讟讘讬诇讛 讗诇讗 拽讜讚诐 砖拽讬注转 讛讞诪讛 讜讛讗讬讱 讬讜爪讗讬谉 讘讗讜转讜 讛注转 讬讚讬 讞讜讘转谉 诪拽专讬讬转 砖诪注 砖诇 注专讘讬转 讜注讚讬讬谉 讛讬讜诐 注讜诪讚 讗诪专 诇讜 专' 诪讗讬专 讗谞讬 讗讬谞讬 住讜讘专 讻讚注转讱 讘讘讬谉 讛砖诪砖讜转 讗诇讗 讻讬 讛注转 砖讗转讛 拽讜专讬讛讜 讘讬谉 讛砖诪砖讜转 讛讜讗 讗爪诇讬 讗谞讬 讜讚讗讬 讬讜诐 砖讗讬谉 讘讜 住驻拽 讜诪讜转专 诇讟讘讜诇 讘讜 讜讗谞讬 住讜讘专 讘讘讬谉 讛砖诪砖讜转 讻讚注转讜 砖诇 专' 讬讜住讬 砖讛讜讗 讻讛专祝 注讬谉 讜讗讬 讗驻砖专 诇注诪讜讚 注诇讬讜 讜讗诇 转砖讬讘谞讬 讗转讛 诪讚专讱 讛讚注转 砖诇讱 讻讬 讗讬谞讬 住讜讘专 讻讚讘专讬讱 讗诇讗 讻专' 讬讜住讬 讗谞讬 住讜讘专 讜诇驻讬讻讱 讗诪专转讬 诪砖注讛 砖讛讻讛谞讬诐 讟讜讘诇讬谉 讜驻住拽讬谞谉 讛诇讻转讗 (砖讘转 讚祝 诇讛) 讻专' 讬讛讜讚讛 诇注谞讬谉 砖讘转 诇讞讜诪专讗 讜讻专' 讬讜住讬 诇注谞讬谉 转专讜诪讛 讚诇讗 讗讻诇讬 讻讛谞讬 注讚 讚谞驻讬拽 讘讬谉 讛砖诪砖讜转 讚专' 讬讜住讬 诇讞讜诪专讗 谞诪讬:
(讚祝 讙) 转谞讜 专讘谞谉 诪驻谞讬 讙' 讚讘专讬诐 讻讜' 讜转讬驻讜拽 诇讬 诪砖讜诐 诪讝讬拽讬谉 讘转专讬 诪讻诇诇 讚转专讬 诇讗 诪讝拽讬 诇讛讜 讜讗讬转讗 诪讬驻专砖讗 讘驻专拽 讻讬爪讚 诪讘专讻讬谉 注诇 讛驻讬专讜转 (讚祝 诪讙) 讚转谞讬 诇讗讞讚 谞专讗讛 讜诪讝讬拽 诇砖谞讬诐 谞专讗讛 讜讗讬谞讜 诪讝讬拽 讗诇讗 讗诐 讻谉 讬讛讬讛 讗讜转讜 讛诪拽讜诐 拽讘讜注 诇诪讝讬拽讬谉 爪专讬讻讬谉 诇讞讜砖 诇讛诐 讜讗驻讬' 讘转专讬 讻讚讗诪专讬' 讘讚讜讻转讗 讚拽讘讬注讬 讞讬讬砖讬谞谉 讜诪讛 砖讗诪专讜 讗讬 讘转专讬 讞砖讚讗 谞诪讬 诇讬讻讗 讝讛 讛讚讘专 讘谞讜讬 注诇 讗讜转讜 讛注讬拽专 砖讘诪砖谞讛 讘驻专拽 注砖专讛 讬讜讞住讬谉 (拽讬讚讜砖讬谉 讚祝 驻') 诇讗 讬转讬讬讞讚 讗讬砖 讗讞讚 注诐 砖转讬 谞砖讬诐 讗讘诇 讗砖讛 讗讞转 诪转讬讬讞讚转 注诐 砖谞讬 讗谞砖讬诐 讜讛讜讗讬诇 (讜讛砖谞讬诐) [讜讛谉 砖谞讬诐] 诪讜转专 诇讛谉 诇讛转讬讞讚 注诐 讛讗砖讛 讻讬 讛讞砖讚 诪住转诇拽 诪讘讬谞讬讛谉 讗诇讗 讗诐 讻谉 讛讬讜 驻专讜爪讬诐 讻讬 讛驻专讜爪讬谉 讛讞砖讚 拽讘讜注 讛讜讗 讘讛谉 讜讗驻讬' 讗诐 讛讬讜 注砖专讛 讻讚讗诪专讬' (砖诐) 讗诪专 专讘 讬讛讜讚讛 讗诪专 砖诪讜讗诇 诇讗 砖谞讜 讗诇讗 讘讻砖专讬诐 讗讘诇 讘驻专讜爪讬谉 讗驻讬诇讜 注砖专讛 谞诪讬 诇讗 诪注砖讛 讛讬讛 讜讛讜爪讬讗讜讛 讬' 讘诪讟讛 讜诪讝讛 讛注讬拽专 讗诪专讬' 谞诪讬 讛讻讗 讘转专讬 讜驻专讬爪讬:






专砖讘"讗

讛讻谞讜专 讛讬讛 诪谞讙谉 诪讗诇讬讜. 驻讬专砖 专讘 讛讗讬 讙讗讜谉 讝"诇: 砖讛讬讛 诇讚讜讚 住讬诪谞讗 讘讻谞讜专 诇讬讚注 讞爪讜转 诇讬诇讛, 讻讙讜谉 驻谞讗讙谉 砖讛讜讗 讗讘谉 砖注讜转, 讗祝 讻谞讜专 讬砖 诇讜诪专 诪讞诪转 专讜讞 爪驻讜谞讬转, 讜讬"诇 讚讘专讬诐 讗讞专讬诐 砖转谞讜讚讜转讬讛谉 诪砖讜注专讜转 讘诪讬诐 讗讜 讘讗讜讬专 诪爪讚 讗讞讚 讜讻诇 诇讬诇讛 讜诇讬诇讛 诪爪讬讘讬诐 讗讜转讜 诇驻讬 砖讬注讜专 讗讜转讜 讛诇讬诇讛 砖讘砖注转 讞爪讬讛 谞砖诪注 拽讜诇 诪讗讜转讜 讛讻谞讜专, 注讚 讻讗谉.



讗讬谉 讛讘讜专 诪转诪诇讗 诪讞讜诇讬转讜. 驻讬专砖 专砖"讬 讝"诇: 讗诐 注拽专 讞讜诇讬讗 诪讘讜专 讻专讜讬讛 讜讞讝专 讜讛砖诇讬讻讛 诇转讜讻讛 讗讬谉 讛讘讜专 诪转诪诇讗 诪诪谞讛. 讜讛拽砖讛 专讘谞讜 转诐 讝"诇 砖讗讬谉 讛诪砖诇 讚讜诪讛 诇注谞讬谉, 砖讗诇讜 讛讬讜 谞讜讟诇讬谉 诪谉 讛注谞讬讬诐 讜讞讜讝专讬谉 讜谞讜转谞讬谉 诇讛诐 讛讬讛 讚讜诪讛 讝讛 讛诪砖诇. 诇驻讬讻讱 驻讬专砖 讛讜讗 讝"诇 砖讗讬谉 讛讘讜专 诪转诪诇讗 诪讬诐 诪谉 讛诪拽讜专 讛谞诪砖讱 讜谞讜讘注 诪转讜讱 讞讜诇讬转讜, 讜讻谉 诪讜讻讞 讘诪讚专砖 砖诪讜讗诇 讚讗诪专讬谞谉 讛转诐 (讻讝, 讘): 讗讬谉 讛讘讜专 诪转诪诇讗 诪讞讜诇讬转讜 讗诇讗 讗诐 讻谉 诪诪砖讬讻讬谉 诇讜 讗诪转 讛诪讬诐 诪诪拽讜诐 讗讞专.





专讬讟讘"讗

讘讗转专讗 讚砖讻讬讞讬. 讻诇讜诪专 讘讞讜专讘讛 砖讛讬讗 讞讜专讘讛 诪讝诪谉 讙讚讜诇 讞讬讬砖讬谞谉 讗驻讬' 讘转专讬:



讜讗讬谉 转讬讻讜谞讛 讗诇讗 砖讬砖 诇驻谞讬讛 讜诇讗讞专讬讛. 讛讬讬谞讜 诇砖讜谉 转讬讻讜谉 砖讛讜讗 诪诪讜爪注 讘讬谉 砖转讬诐 砖讻诪讜转讜 诪诪砖:



讜讻"砖 诪讬诇讬 讚注诇诪'. 诪驻谞讬 砖讬讛讜 注住讜拽讬谉 讘讛住驻讚讜. 讜讬砖 诪驻专砖讬诐 诪驻谞讬 砖讛诪转 讬讜讚注 讻诇 诪讛 砖讗讜诪专讬诐 诇驻谞讬讜 注讚 砖讬住转诐 讛讙讜诇诇 讜诪爪讟注专 讻砖砖讜诪注 砖诪讚讘专讬诐 砖诇讗 诪爪专讻讬讜 讜讻转讬讘 讜注砖讬转 讛讬砖专 讜讛讟讜讘 讜讗讬谉 讟讜讘 讻砖诪爪讟注专 讛诪转: 



讜讚讜讚 讘驻诇讙讗 讚诇讬诇讬讗 讜讻讜'. 讜讗住讬拽谞讗 讚转专讬 谞砖驻讬 讛讜讜 谞砖祝 讬诪诪讗 讻诇讜诪专 拽驻抓 讜谞住转诇拽 讛讬讜诐 讘讗 讛诇讬诇讛 诪讬讚 讻诪讜 诇讬谞砖讜祝 诪讚讜讻转讬讛 谞砖祝. 诇讬诇讛 讗转讗 讬诪诪讗 讜讬砖 讗讜诪专讬诐 谞砖祝 讻诪讜 谞砖讘 讜讻谉 谞砖驻转 讘专讜讞讱 讻诪讜 谞砖讘转 讜讛讜讗 诇砖讜谉 驻专讬讞讛 讻讚讻转讬讘 讜讬砖讘 讗讜转诐 讗讘专诐 讜诪转专讙诪讬谞谉 讜讗驻专讞 讜讻讱 讛讜讗 讝讛 驻专讞 讛讬讜诐 讜讘讗 讛诇讬诇讛 驻专讞 讛诇讬诇讛 讜讘讗 讛讬讜诐:



讗诪专讜 诇讜 讗讬谉 讛拽讜诪抓 诪砖讘讬注 讗转 讛讗专讬. 讚拽讜诪抓 讗讞讚 诪诪讗讻诇 讗讬谞讜 诪砖讘讬注讜. 讜讬砖 讗讜诪专讬诐 讚诪砖讜诐 讛讻讬 谞拽讟 讗专讬 砖讚专讻讜 砖诇 讗专讬 讻砖讛讜讗 专注讘 诪诇讞讱 讗转 拽讜诪爪讜 诇爪讜专讱 诪讗讻诇 讜讗讬谞讜 砖讘注 讗诐 讗讬谞讜 爪讚 诪讗讻诇 讗讞专. 注"讗 讗讬谉 讛拽讜诪抓 诇砖讜谉 讗专讘讛 讻诇讜诪专 讗诐 讗讜讻诇 讛讗专讬 讗专讘讛 讗讞讚 讗讬谞讜 砖讘注 讘讻讱. 讻讞讙讘讬诐, 讻拽讜诪爪讬谉: 



讗"专 讬讜住祝 诪讗讬 拽专讗讛. 讻诇讜诪专 砖讬讛讬讛 讛住讚专 讻讱 讗讞讬转讜驻诇 转讞诇讛 讜讛讚专 住谞讛讚' 讜讛讚专 讗讜专讬诐 讜转讜诪讬':





讛诪讗讬专讬

讻砖讘谞讬 讗讚诐 注讜诪讚讬诐 诇驻谞讬 讛诪转 讗讬谞谉 专砖讗讬谉 砖诐 诇讚讘专 讚讘专讬 讛讘讗讬 讜诇讗 讗祝 讚讘专讬 转讜专讛 讗诇讗 讗诐 讻谉 讚讘专讬诐 砖诇 注谞讬谞讬 诪讬转讛 讗诐 诇讚讘专 注诇 爪专讻讬 讛诪转 讜拽讘讜专转讜 讗讜 诇住驻专 砖诐 讚专讱 转讜讻讞转 注谞讬谞讬 诪讬转讛 讚专讱 讻诇诇 讗讜 讚专讱 驻专讟:



诇注讜诇诐 讬讛讗 讗讚诐 讝讛讬专 诇注住讜拽 讘讚讘专讬 转讜专讛 讜讬注讬专 讗转 砖讞专讬转 (注诇讬讛) 讜诇讗 讬诪砖讱 讗讞专 讛转注谞讜讙 讜诇讗 讬驻转讛讜 诇讛转专砖诇 注诇 讝讛 注砖专讜 讜谞讻住讬讜 砖讛讻诇 讞讜诇祝 讜讗讘讚, 讜转讜专讛 讜砖讻专讛 注讜诪讚讬诐 诇注讚 讜诪讬 诇谞讜 讙讚讜诇 诪讚讜讚 砖讛讬讛 诪诇讱 讜讟专讜讚 讘讻诪讛 注住拽讬诐 讜诇讗 诪谞注讛讜 诪讝讛 诪诇讻讜转 讜注讜砖专 讜讟专讚讗, 讜讛讬讛 诪砖转讚诇 诇讛注诪讬讚 讻谞讜专 注诇 诪专讗砖讜转讬讜 砖讛讬讛 诪谞讙谉 诪讗诇讬讜 讘讞爪讬 讛诇讬诇讛 注诇 讬讚讬 专讜讞 爪驻讜谞讬转 讜讛讬讛 注讜诪讚 讘讗讜转讛 砖注讛 诪诪讟转讜 讜注讜住拽 讘转讜专讛 注讚 砖讛讗讬专 讛讬讜诐 砖讛讬讛 诪讜讻专讞 诇讛砖转讚诇 讘砖讗专 讛讟专讚讜转 注讚 砖讻砖讛讬讜 讞讘专讬讜 专讜讗讬诐 讻讱 讛讬讜 诪拽讘诇讬诐 诪讜住专 诪诪谞讜 讜讗讜诪专讬诐 讗诐 讚讜讚 砖讛讜讗 诪诇讱 讻谉, 讗谞讜 注诇 讗讞转 讻诪讛 讜讻诪讛 讛讜讗 砖讚专砖讜 讘转诇诪讜讚 讛诪注专讘 注讜专讛 讻讘讜讚讬 注讜专讛 讛谞讘诇 讜讻谞讜专 讗注讬专讛 砖讞专 讗讬转注专 讗讬拽专讬 诪谉 拽讜诪讜讬 讗讬拽专讬 讚讘专讬讬, 讗注讬专讛 砖讞专 讻诇讛讜谉 讘谞讬 讗讬谞砖 砖讞专讗 诪注讜专专 诇讛讜谉, 讘专诐 讗谞讗 诪注讜专专 诇砖讞专讗 讜讬爪专 讛专注 诪拽讟专讙, 讚专讻谉 砖诇 诪诇讻讬诐 砖讞专 诪注讜专专谉 讜讗转 讗诪专 讗注讬专讛 砖讞专, 讚专讻谉 砖诇 诪诇讻讬诐 讬砖谞讬诐 注讚 讙' 砖注讜转 讜讗转 讗诪专 讞爪讜转 诇讬诇讛 讜讞讘专讬讜 砖讜诪注讬诐 讜注讜诪讚讬诐 讜注讜住拽讬诐 讘转讜专讛 谞诪爪讗讜 讻诇诐 注讜住拽讬诐 讘转讜专讛 讘砖讘讬诇 讚讜讚, 讜讗讜讬 诇讗讝谞讬谞讜 砖讻讱 砖讜诪注讜转 讜讗讬谞谉 诪拽讘诇讜转 讜讗砖专讬 讛诪讚讘专 讘讗讝谉 砖讜诪注转:





转讜住驻讜转 专讗"砖

讘诪拽讜诪谉 讞讬讬砖讬谞谉. 讜讗"转 讜讛讗 讗诪专讬谞谉 讘转专讬 讜讻砖专讬 讚诇讬讻讗 诇讗 讞砖讚 讜诇讗 诪讝讬拽讬谉 讬"诇 讚讛讬讬谞讜 讘住转诐 讗讘诇 讛讻讗 诪讬讬专讬 砖讬讚讜注 砖诪讝讬拽讬谉 专讙讬诇讬谉 砖诐. 讗"谞 讗讬驻讻讗 讚诪住转诪讗 讬砖 诇讞讜砖 诇诪讝讬拽讬谉 讗讘诇 讛转诐 诪讬讬专讬 砖讬讚讜注 诇谞讜 砖讗讬谉 诪讝讬拽讬谉 专讙讬诇讬谉 砖诐 讻诇诇:



讗专讘注 诪砖诪专讜转 讛讜讬 讛诇讬诇讛. 讜讚专砖 诪拽讜诇讜 讜砖诇砖 砖讗讙讜转:



专讗砖 讛讗砖诪讜专讛 讛转讬讻讜谞讛. 讘诪诇讞诪转 诪讚讬谉 诪砖转注讬 讜诪诇讻讜转讗 讚专拽讬注 讻注讬谉 诪诇讻讜转讗 讚讗专注讗:



专' 讬讛讜砖注 讗讜诪专 注讚 砖诇砖 砖注讜转 砖讻谉 讚专讱 讘谞讬 诪诇讻讬诐 诇讛讬讜转 讬砖谞讬诐 注讚 砖转讬 砖注讜转. 讜讬拽专讗讜 讘砖注讛 砖诇讬砖讬转:



讗诇讗 [讗驻讬诇讜] 诇讚"转 讜讻"砖 讘诪讬诇讬 讚注诇诪'. 讜讗"转 讜讛讗 讗诪专讬' 诇拽诪谉 [讚祝 讬"讙] 讚讚"转 讗住讜专 诇驻谞讬 讛诪转 诪砖讜诐 诇讜注讙 诇专砖 讜讛讗 诇讗 砖讬讬讱 讘诪讬诇讬 讚注诇诪讗. 讜讬"诇 讚讛讬讬谞讜 转讜讱 讚' 讗诪讜转 讻讚讗讬转讗 诇拽诪谉 讜讘讛讗讬 讗讬讻讗 讗讬住讜专讗 讜讛讻讗 讞讜抓 诇讚' 讗诪讜转 讜讘讛讗 诇讬讻讗 讗讬住讜专讗 讗诇讗 诪驻谞讬 讻讘讜讚 讛诪转 讗讬谉 专讗讜讬 诇住驻专 讻诇讜诐 讗诇讗 讘讚讘专讬讜 砖诇 诪转 讜讗祝 讘讚讘专讬 转讜专讛 讜讻"砖 讘诪讬诇讬 讚注诇诪讗:



讻讬讜谉 砖讛讙讬注 讞爪讬 讛诇讬诇讛 专讜讞 爪驻讜谞讬转 诪谞砖讘转 讘讜. 讚讗专讘注 专讜讞讜转 诪谞砖讘讜转 讘讻诇 讬讜诐 专讜讞 诪讝专讞讬转 讘砖砖 砖注讜转 专讗砖讜谞讜转 讜专讜讞 讚专讜诪讬转 讘砖砖 砖注讜转 讗讞专讜谞讜转 讜专讜讞 诪注专讘讬转 讘砖砖 砖注讜转 专讗砖讜谞讜转 砖诇 诇讬诇讛 讜专讜讞 爪驻讜谞讬转 [讘砖砖 砖注讜转 讗讞专讜谞讜转 讜专讜讞 爪驻讜谞讬转] 诪谞砖讘转 注诐 讻讜诇诐 诪"诪 讗讬谞讛 讗讝 讘讙讘讜专转讛 诇注讜专专 讛讻谞讜专, 诪讻讗谉 诪砖诪注 砖诇注讜诇诐 讬砖 讬"讘 砖注讜转 讘讬讜诐 讜讬"讘 砖注讜转 讘诇讬诇讛 讜讻谉 诪砖诪注 讘驻专拽 诪驻谞讬谉 讙讘讬 砖爪"诐 讞谞讻"诇 讚拽讗诪专 [拽讬讬诪讗] 诪讗讚讬诐 (谞讝讜祝) [讘讝讜讜讬] 讜讻谉 专' 讬讛讜砖注 讚拽讗诪专 讘诪转谞讬转讬谉 讙' 砖注讜转 讜诇拽诪谉 讘驻专拽 转驻诇转 讛砖讞专 讚拽讗诪专 转驻诇转 讛砖讞专 注讚 讚' 砖注讜转 讜讗诐 讛讬讜 诪砖转谞讜转 讛砖注讜转 诇驻讬 住讚专 讛讬讜诐 讛讬讛 诇讜 诇讛讝讻讬专 砖诇讬砖 讛讬讜诐 讜专讘讬注 讛讬讜诐:



讗讬谉 讛拽讜诪抓 诪砖讘讬注 讗转 讛讗专讬. 驻讬' 专讘讬谞讜 讛讗讬 讙讗讜谉 讛讙讜诪讗 砖注讜诪讚 讘讛 讛讗专讬 讗讬谞讜 诪砖讘讬注讜 讗诐 诇讗 讬诇讱 诇讘拽砖 讗转 讟专驻讜. 讜讬讜专讬讚讜讛讜 诇讘讜专 诪转专讙诐 讜讗讞转谞讜讛讜 诇拽讜诪爪讗 讜讚专讱 讛讗专讬 诇讛讬讜转 讘讞驻讬专讛 砖谞讗诪专 讜讬诪诇讗 讟专祝 讞讜专讬讜 讜诪注讜谞讜转讬讜 讟专驻讛 讜讬"诪 讚专讱 讛讗专讬 讻砖讛讜讗 专注讘 讜专讜爪讛 诇讟专讜祝 诪谞讬讞 拽讜诪爪讜 诇转讜讱 驻讬讜 讜诪讜爪抓:



讜讗讬谉 讛讘讜专 诪转诪诇讗 诪讞讜诇讬转讜. 驻专砖"讬 讗诐 注拽专 讞讜诇讬讗 讚讘讜专 讻专讜讬讛 讜讞讜讝专 讜诪砖诇讬讻讛 诇转讜讻讛 讗讬谉 讛讘讜专 诪转诪诇讗 诪诪谞讛 讜拽砖讛 诇专"转 讚诇驻讬 讝讛 讗讬谉 讛诪砖诇 讚讜诪讛 诇注谞讬谉 砖讗讬诇讜 谞讜讟诇讬谉 诪诪讜谉 诪讛注谞讬讬诐 讜讞讜讝专讬谉 讜谞讜转谞讬谉 诇讛诐 讗讝 讛讬' 讚讜诪讛 诇诪砖诇, 讜驻讬' 专"转 诪讞讜诇讬转讜 诪诪拽讜专讜 讗讬谉 讛讘讜专 诪转诪诇讗 诪诪拽讜诐 谞讘讬注转讜. 讜讻谉 诪讜讻讞 讘诪讚专砖 砖诪讜讗诇 讚拽讗诪专 讗讬谉 讛讘讜专 诪转诪诇讗 诪讞讜诇讬转讜 讗诇讗 讗"讻 诪诪砖讬讻讬谉 诇讜 讗诪转 讛诪讬诐 诪诪拽讜诐 讗讞专 讜讻谉 讗讬谉 驻专谞住讛 诇注谞讬讬诐 讗诐 诇讗 砖讬讘讬讗讜 诇讛诐 诪诪拽讜讛 讗讞专. 讜讛讗 讚讗诪专讬谞谉 讘驻' 讛专讜讗讛 [讚祝 谞"讟.] 砖谞讟诇 讛拽讘"讛 砖谞讬 讻讜讻讘讬诐 诪讻讬诪讛 讜讛讘讬讗 诪讘讜诇 诇注讜诇诐 讜讗讞"讻 谞讟诇 砖谞讬 讻讜讻讘讬诐 诪注砖 讜讛讞讝讬专谉 诇讻讬诪讛 讜驻专讬讱 讜谞诪诇讬讛 诪讚讬讚讬讛 讜诪砖谞讬 讗讬谉 讛讘讜专 诪转诪诇讗 诪讞讜诇讬转讜. 诇驻专砖"讬 讗转讬讗 砖驻讬专 讚讗诇讜 讛讞讝讬专 诇讜 讗讜转谉 讻讜讻讘讬诐 注爪诪谉 诇讗 讛讬讛 诪转诪诇讗 讜诇驻专"转 爪"诇 砖讗讜转谉 讘' 讻讜讻讘讬诐 砖谞讟诇 讛注讘讬专诐 讛诪拽讜诐 讜诇讗 讛讬讜 讘注讜诇诐 讜讛讗 讚驻专讬讱 讜谞诪诇讬讛 诪讚讬讚讬讛 讻诇讜诪专 讻诪讻讛 讘拽讜专谞住 讜诪爪讚讚 诇讛专讞讬讘 砖讗专 讛讻讜讻讘讬诐 砖住讘讬讘 讛谞拽讘 诇诪诇讗讜转谉 讜诪砖谞讬 讗讬谉 讛讘讜专 诪转诪诇讗 诪讞讜诇讬转讜 讗诇讗 讗"讻 讬讘讬讗讜 诇讜 诪诪拽讜诐 讗讞专, 讜诇讗 转拽砖讬 讛讬讻讗 讗砖讻讞谞讗 讘讜专 [诪讬诐] 谞讜讘注讬谉 讚诇讗 诪讬拽专讬 讘讜专 讗诇讗 诪讬诐 诪讻讜谞住讬谉, 讚讟讜讘讗 讗砖讻讞谞讗 讻讙讜谉 讘讜专 讛讙讜诇讛 讚诪讚讜转 讜讘讜专 砖诇 注讜诇讬 讘讘诇 讜专讬讘"讗 驻讬' 讗讬谉 讛讘讜专 诪转诪诇讗 诪讞讜诇讬转讜 讻诪讜 讞讜诇讬转 讛讘讜专 讜讛住诇注 讻诇讜诪专 讗讬谉 专讙讬诇讬谉 诇注砖讜转 砖驻讛 讙讚讜诇讛 讜讙讘讜讛 诇讘讜专 砖讗诐 转砖诇讬讱 讛讞讜诇讬讗 诇转讜讱 注讜诪拽讜 砖讬转诪诇讗 诪诪谞讛, 讜谞专讗讛 诇驻专砖 砖讗诐 转讞驻讜专 讘讘讜专 讞讜诇讬讗 诪爪讚 讝讛 讜转谞讬讞谞讛 讘爪讚 讝讛 讗讬谞讜 诪转诪诇讗 讻讬 诪讛 砖谞转谉 讘爪讚 讝讛 讞住专 讘爪讚 讝讛 讜讻谉 诪讛 砖谞驻专谞住 讗转 讛注谞讬讬诐 讞住专 诪谉 讛注砖讬专讬诐:



讜谞诪诇讻讬谉 讘住谞讛讚专讬谉. 讻讚转谞谉 讗讬谉 诪讜爪讬讗讬谉 诇诪诇讞诪转 讛专砖讜转 讗诇讗 注"驻 讘"讚 砖诇 砖讘注讬诐 讜讗讞讚 讜讙诐 讛讬讜 讘注诇讬 注爪讛 讜讙讘讜专讛:



讜讻谉 讛讜讗 讗讜诪专 讜注爪转 讗讞讬转讜驻诇. 诪驻专砖 讘讬专讜砖诇诪讬 砖讛讬讜 砖讜讗诇讬谉 讘讚讘专讬讜 讜砖讜讗诇讬谉 讗讞"讻 讘讗讜专讬诐 讜讘转讜诪讬诐 砖谞讗诪专 讻讗砖专 讬砖讗诇 讗讬砖 讘讚讘专 讛讗诇讛讬诐:





砖讬讟讛 诪拽讜讘爪转

讘讗转专讗 讚砖讻讬讞讬 - 讻诇讜诪专 讘讞讜专讘讛 砖讛讬讗 讞讜专讘讛 诪讝诪谉 讙讚讜诇 讞讬讬砖讬谞谉 讗驻讬诇讜 讘转专讬:


讜讗讬谉 转讬讻讜谞讛 讗诇讗 砖讬砖 诇驻谞讬讛 讜诇讗讞专讬讛 - 讛讬讬谞讜 诇砖讜谉 转讬讻讜谉 砖讛讜讗 诪诪讜爪注 讘讬谉 砖转讬诐 砖讻诪讜转讜 诪诪砖:


讜讻诇 砖讻谉 诪讬诇讬 讚注诇诪讗 - 诪驻谞讬 砖讬讛讜 注住讜拽讬谉 讘讛住驻讚讜. 讜讬砖 诪驻专砖讬诐 诪驻谞讬 砖讛诪转 讬讜讚注 讻诇 诪讛 砖讗讜诪专讬诐 诇驻谞讬讜 注讚 砖讬住转诐 讛讙讜诇诇 讜诪爪讟注专 讻砖砖讜诪注 砖诪讚讘专讬诐 砖诇讗 诪爪专讻讬讜 讜讻转讬讘 讜注砖讬转 讛讬砖专 讜讛讟讜讘 讜讗讬谉 讟讜讘 讻砖诪爪讟注专 讛诪转:


讜讚讜讚 讘驻诇讙讗 讚诇讬诇讬讗 讜讻讜' 鈥� 讜讗住讬拽谞讗 讚转专讬 谞砖驻讬 讛讜讜 谞砖祝 讬诪诪讗 讻诇讜诪专 拽驻抓 讜谞住转诇拽 讛讬讜诐 讘讗 讛诇讬诇讛 诪讬讚 讻诪讜 诇讬谞砖讜祝 诪讚讜讻转讬讛 谞砖祝 诇讬诇讛 讗转讗 讬诪诪讗. 讜讬砖 讗讜诪专讬诐 谞砖祝 讻诪讜 谞砖讘 讜讻谉 谞砖驻转 讘专讜讞讱 讻诪讜 谞砖讘转 讜讛讜讗 诇砖讜谉 驻专讬讞讛 讻讚讻转讬讘 讜讬砖讘 讗讜转诐 讗讘专诐 讜诪转专讙诪讬谞谉 讜讗驻专讞. 讜讻讱 讛讜讗 讝讛 驻专讞 讛讬讜诐 讜讘讗 讛诇讬诇讛 驻专讞 讛诇讬诇讛 讜讘讗 讛讬讜诐:


讗诪专讜 诇讜 讗讬谉 讛拽讜诪抓 诪砖讘讬注 讗转 讛讗专讬 - 讚拽讜诪抓 讗讞讚 诪诪讗讻诇 讗讬谞讜 诪砖讘讬注讜. 讜讬砖 讗讜诪专讬诐 讚诪砖讜诐 讛讻讬 谞拽讟 讗专讬 砖讚专讻讜 砖诇 讗专讬 讻砖讛讜讗 专注讘 诪诇讞讱 讗转 拽讜诪爪讜 诇爪讜专讱 诪讗讻诇 讜讗讬谞讜 砖讘注 讗诐 讗讬谞讜 爪讚 诪讗讻诇 讗讞专. 注谞讬谉 讗讞专 讗讬谉 讛拽讜诪抓 诇砖讜谉 讗专讘讛 讻诇讜诪专 讗诐 讗讜讻诇 讛讗专讬 讗专讘讛 讗讞讚 讗讬谞讜 砖讘注 讘讻讱. 讻讞讙讘讬诐, 讻拽讜诪爪讬谉:


讗诪专 专' 讬讜住祝 诪讗讬 拽专讗讛 - 讻诇讜诪专 砖讬讛讬讛 讛住讚专 讻讱 讗讞讬转讜驻诇 转讞诇讛 讜讛讚专 住谞讛讚专讬谉 讜讛讚专 讗讜专讬诐 讜转讜诪讬诐:





诪讛专砖"讗 - 讞讬讚讜砖讬 讛诇讻讜转

砖诐 讜转讬驻讜拽 诇讬讛 诪砖讜诐 讞砖讚 讜诪讝讬拽讬谉 讻讜' 拽"拽 讚讛"诪 诇诪驻专讱 转讬驻讜拽 诇讬讛 诪砖讜诐 讞砖讚 诇讞讜讚 讻讚驻专讬讱 诇注讬诇 诪讬谞讬讛 讘讗讬谞讱 讗讬 诪砖讜诐 诪驻讜诇转 讗讬 诪砖讜诐 诪讝讬拽讬谉 诇讞讜讚 讜讬砖 诇讬讬砖讘 讜讚讜"拽:





诪讛专砖"讗 - 讞讬讚讜砖讬 讗讙讚讜转

注"讘  讜专' 谞转谉 住讘专 诇讛 讻专"讬. 讜讛"讛 讚讛诪"诇 讚诪讗砖诪讜专转 砖谞讬讬讛 注讚 讞爪讜转 诇讬诇讛 讛讬讛 注讜住拽 讘转讜专讛 讚讛讻讬 诪砖诪注 拽讚诪讜 注讬谞讬 讗砖诪专讜转 诇砖讬讞 讘讗诪专转讱 讜诪讻讗谉 讜讗讬诇讱 讘砖讬专讜转 讜转砖讘讞讜转 讻讚诪转专抓 诇拽诪谉 讘讻讛"讙 讗诇讗 讚讗诐 讻谉 转拽砖讬 拽讚诪转讬 讘谞砖祝 讜讙讜' 讘诪讬 诪讜拽诪讬 诇讬讛 讜诪讬讛讜 讗讬讻讗 诇讗讜拽诪讬 讻讗讬讚讱 讗诪讜专讗讬 讚诇拽诪谉 讜拽"诇: 


转专讬  谞砖驻讬 讛讜讜 谞砖祝 诇讬诇讬讗 讜讗转讬 讬诪诪讗 讜讻讜'. 讜讛讬讬谞讜 诪爪驻专讗 讜讛讗讬 拽专讗 拽讚诪转讬 讘谞砖祝 讜讙讜' 诇讬讻讗 诇讗讜拽诪讗 讛讻讬 讚讗"讻 诪讗讬 专讘讜转讬讛 讚讛讬讬谞讜 拽讬诪讛 砖诇 讻诇 讗讚诐 讜拽"诇: 


注讚  讞爪讜转 诇讬诇讛 讛讬讛 诪转谞诪谞诐 讻住讜住 讻讜'. 注讬讬谉 驻讬专砖"讬 讜讘诪住讻转 住讜讻讛 诪驻讜专砖 讚砖讬谞转 讛住讜住 砖讬转讬谉 谞砖诪讬 讛谉 讜拽"诇: 


讗诇诪讗  诪住驻拽讗 诇讬讛 讜讻讜'. 诇驻讬 诪讗讬 讚住"讚 讛砖转讗 讜讬讗诪专 诪砖讛 讻讛 讗诪专 讛' 讜讙讜' 讛诐 讚讘专讬 诪砖讛 讜砖讬谞讛 诇讜诪专 讻讞爪讜转 讘讻"祝 讘诪拽讜诐 讘讞爪讜转 讘讘讬"转 砖讗"诇 讛拽讚讜砖 讘专讜讱 讛讜讗 讚诇讬讻讗 住驻讬拽讗 拽诪讬 砖诪讬讗 讜诇讗 谞讬讞讗 诇讬讛 诇转诇诪讜讚讗 诇驻专砖 讻驻讬专砖"讬 讘讞讜诪砖 诇驻讬 驻砖讜讟讜 讻讞爪讜转 讻讛转诇拽 注"砖 讚讞爪讜转 讛讜讗 砖诐 讚讘专 讘讻"诪 讻诪讜 讞爪讜转 诇讬诇讛 讜讙讜' 讜注讜讚 诇讙讘讬 诪注砖讛 讚讻转讬讘 讜讬讛讬 讘讞爪讬 讜讙讜' 诇诪讛 诇讗 谞讻转讘 谞诪讬 讻讞爪讬 讘讻"祝 讚讛讬讬谞讜 讻讛讞诇拽 讗诇讗 砖讛讜讗 砖诐 讚讘专 讜讬讛讬讛 讻"祝 讻讞爪讜转 讻"祝 讛砖讬注讜专 砖讛讬讛 诪砖讛 诪住转驻拽 讜诇诪讗讬 讚诪住讬拽 讚诪砖讛 谞诪讬 讛讜讛 讬讚注 讗诇讗 讚砖讬谞讛 诇讜诪专 讻讞爪讜转 讘讻"祝 讛砖讬注讜专 诪砖讜诐 讗爪讟讙谞讬谞讬诐 讜诇专讘 讗砖讬 讚讗诪专 讘驻诇讙讗 讗讜专转讗 讚讬"讙 谞讙讛讬 讬"讚 讻讜' 讬讛讬讛 讻"祝 讻讞爪讜转 讻"祝 讛讚诪讬讜谉 讜诪讛 砖讛拽砖讛 讛专讗"诐 诇讚讘专讬讜 砖讛专讬 诇讗 讚讬讘专 讛拽讘"讛 注诐 诪砖讛 讗诇讗 讘讬讜诐 诇讗讜 拽砖讬讗 讛讜讗 讚诇讗 拽讗诪专 砖讛拽讘"讛 讗诪专 诇诪砖讛 讘讝讛 讛诇砖讜谉 讗诇讗 讚讛"拽 诪砖讛 诇讬砖专讗诇 讻讜' 拽讗诪专 转诇诪讜讚讗 讚讛讬讬谞讜 讚诪砖讛 讛讜讛 拽讗讬 注诐 讬砖专讗诇 讘驻诇讙讗 讗讜专转讗 讚讬"讙 谞讙讛讬 讻讜' 讜讻"祝 讻讞爪讜转 讻"祝 讛讚诪讬讜谉 讜讗讜诇讬 谞注诇诐 诪诪谞讜 诇砖讜谉 讛转诇诪讜讚 砖讚拽讚拽 诇讜诪专 讚讛"拽 诪砖讛 诇讬砖专讗诇 讻讜' 讜诇讗 砖讬讛讬讛 讚讘专讬 讛拽讘"讛 讻谉 砖讛专讬 讘讬讜诐 讚讬讘专 注诪讜 讙诐 诪讛 砖讛拽砖讛 砖讞爪讜转 诇讬诇讛 讬讚讜注 讜讗讬谉 爪专讬讱 讚诪讬讜谉 讻讜' 讗讬谉 讝讛 拽讜砖讬讗 讚讘讞爪讜转 诇讬诇讛 讘讘讬"转 诇讗 诪砖诪注 讗讬讝讜 诇讬诇讛 讜注讜讚 讚讛讗 讛砖转讗 谞诪讬 讛讜讗 拽讗讬 讘讞爪讜转 诇讬诇讛 讗讘诇 讻讞爪讜转 诇讬诇讛 讘讻"祝 诪砖诪注 砖驻讬专 诇讬诇讛 专讗砖讜谞讛 砖讗讞专 诇讬诇讛 讝讜 讻诪讜 讻注转 讞讬讛 讜诇砖专讛 讘谉 讚诪砖诪注 讘砖谞讛 专讗砖讜谞讛 砖讗讞专 砖谞讛 讝讜 讜拽"诇: 


讻谞讜专  讛讬讛 转诇讜讬 诇讜 诇诪注诇讛 讻讜'. 讻诇 住讜讙讬讗 讝讜 诪驻讜专砖 讘驻"拽 讚住谞讛讚专讬谉 注"砖:





讞讻诪转 砖诇诪讛

讙诪专讗 讚转谞讬 专讘讬 讬讛讜砖注 讗讜诪专 注讚 砖诇砖 讻讜' 讻爪"诇 讜谞"讘 驻讬' 讛讜讗 注诇 拽专讗 讚拽讚诪讜 注讬谞讬 讗砖诪专讜转 讜拽"诇:


砖诐 专讘讬 讗讘讗 讘专 讻讛谞讗 讗驻讬诇讜 讘讚讘专讬 转讜专讛 讜讻"砖 讻讜' 讻爪"诇:


砖诐 讛"拽 讚讜讚 讻讜' 谞诪讞拽 讚讜讚 讜谞"讘 谞"诇 讚诇讗 砖讬讬讱 诇讬砖谞讗 讛"拽 讗诇讗 注诇 讛拽专讗 讗讜 注诇 讛诪砖谞讛 讜讻讛讗讬 讙讜讜谞讗 讜讻谉 讬专讗讛 诪驻讬专砖"讬 讜讚讜"拽:


砖诐 讗讬谉 讛拽讜诪抓 讻讜' 谞"讘 讬砖 诪驻专砖讬诐 讞讙讘 讻讬 讜谞讛讬 讘注讬谞讬谞讜 讻讞讙讘讬诐 诪转专讙诪讬谞谉 讻拽讜诪爪讬谉:


砖诐 讗诪专 专讘 讬讜住祝 诪讗讬 拽专讗讛 讚讻转讬讘 讜讗讞专讬 讻讜' 讻爪"诇:


专砖"讬 讘讚"讛 讗讬谉 讛讘讜专 诪转诪诇讗 诪讞讜诇讬转讜 讛注讜拽专 讻讜' 讻爪"诇:


讚"讛 诪讗讬 拽专讗讛 讻讜' 爪"诇 讛讻讬 讙专住讬谞谉 诪讗讬 拽专讗讛 讜谞"讘 爪"诇:


讘讗"讚 讘谉 讬讛讜讬讚注 讜讗讘讬转专 讜砖专 爪讘讗 讻讜' 讻爪"诇:


转讜住驻讜转 讘讚"讛 讗讬谉 讛讘讜专 讻讜' 驻讬专砖"讬 讻讜' 谞"讘 讘专砖"讬 砖诇谞讜 诇讗 诪爪讗谞讜讛 讻讛讗讬 诇讬砖谞讗 讗诇讗 注讜拽专 讞讜诇讬讗 诪讘讜专 讻讜' 讜讗讜转讜 驻讬' 讛讘讬讗讜 讛转讜住驻讜转 注爪诪谉 讘住谞讛讚专讬谉 讘砖诐 专砖"讬 讜讛拽砖讜 注诇讬讜 讜驻讬专讜砖 讝讛 砖诪讝讻讬专讬谉 讛讻讗 讘砖诐 专砖"讬 讻讜转讘讬谉 砖诐 讘诇砖讜谉 讜讬砖 诪驻专砖讬诐 讻讜' 讜诇讗 讘砖诐 专砖"讬 讜诪"诪 诪讛 砖诪拽砖讬谉 讛讻讗 砖讬讬讱 讗祝 注诇 驻讬专讜砖 专砖"讬 砖讘讻讗谉 讜拽"诇 谞"诇:


讘讗"讚 诪谉 讛注砖讬专讬诐 讻讜' 谞"讘 驻讬专讜砖 诇诪诇讗讜转 讛注谞讬讬诐 讜拽"诇:





专砖"砖

讙诪专讗 讜专讘讬 诪讗讬 转讬讻讜谞讛 转讬讻讜谞讛 砖讘转讬讻讜谞讜转. 讻"讛 讙讬' 讛讬诇拽讜讟 讘砖讜驻讟讬诐 讜讛讙讬专住讗 砖讘讙诪专讜转 砖诇驻谞讬谞讜 讗讬谞讛 诪讜讘谞转. 讜注诪"砖 讘住"讚 讘拽"讗 诇讛讟"讗 讘诪讙讬诇讛 驻"讙 注诇 讛讗 讚讜讗诪爪注讬 讚讜诇讙:



专砖"讬 讚"讛 讘讞讚转讬. 砖谞驻诇讛 诪讞讚砖 讻讜'. 讬讜转专 讛谞诇"驻 砖谞讘谞讛 诪讞讚砖 讜注讚讬讬谉 诇讗 谞转讬讬砖讘讛 讘讘"讗. 砖讝讛 谞拽专讗 讙诐 讻谉 讞讜专讘讛 讻诪讜 砖讗诪专讜 讘诪讙讬诇讛 (讙:) 讻专讱 砖讞专讘 讻讜' 诪注砖专讛 讘讟诇谞讬谉 讗讜 砖注讚讬讬谉 诇讗 谞讙诪专 讛讘谞讬谉 注讚 转讻诇讬转讜:



[砖诐 讙诪专讗 讜专"谞 住"诇 讻专' 讬讛讜砖注 讻讜'. 讛专砖"讗 讘讞"讗 讻转讘 讚讛诪"诇 讚诪讗砖诪讜专讛 讛砖谞讬讛 注讚 讞爪讜转 讛讬讛 注讜住拽 讘转讜专讛 讻讜' 注"砖. 讜转讬诪讛 砖诇讗 讛讘讬讗 砖专砖"讬 诇讗 驻讬专砖 讻谉 讘讗诪转 讘转讛诇讬诐:



砖诐 诪注讜诇诐 诇讗 注讘专 注诇讬 讞爪讜转 诇讬诇讛 讘砖讬谞讛. 谞专讗讛 讚专"诇 砖讝讛 诇讗 讗讬专注 诇注讜诇诐 砖讗讛讬讛 讬砖谉 讘讞爪讜转 讜诇驻注诪讬诐 讛讬讬转讬 诪拽讚讬诐 注讜讚 诪讛谞砖祝] :





讛讙讛讜转 讬注讘"抓

专砖状讬 讚状讛 讘讞讚转讬 砖讛讞讜诪讛 "砖诇讗" 谞驻诇讛 "注讜讚谞讛" 讘讞讝拽转讛. 讻爪"诇 讜专"诇 砖谞驻诇讛 诪诪谞讛 讞讜诪讛 诪讬讚 讻砖谞讘谞讬转 讘注讜讚讛 讞讚砖讛. 讜诇讗 诪讞诪转 讬讜砖谞讛 谞驻诇讛 讗诇讗 诪转讞诇讛 讛讬转讛 专注讜注讛 讘讘谞讬谞讛 诇讻讱 谞驻诇讛. 讜谞砖讗专讛 讞讜诪讛 砖诇讗 谞驻诇讛. 讜讝讛 诪讜讻讬讞 砖讛讬讗 讞讝拽讛 谞谞谞讬谉:





讘谉 讬讛讜讬讚注

诇指讗 讗植诪指专指谉 讗侄诇旨指讗 讘旨职讚执讘职专值讬 转旨讜止专指讛, 讜职讻指诇志砖讈侄讻旨值谉 诪执讬诇值讬 讚旨职注指诇职诪指讗. 注讬讬谉 诪讛 砖讻转讘 讛专讬"祝 讜诪讛 砖讛讙讬讛 专砖"诇, 讗讱 讘住驻专 讚拽讚讜拽讬 住讜驻专讬诐 讛讘讬讗 谞讜住讞 砖"住 讻转讘 讬讚, 诇讗 谞爪专讻讛 讗诇讗 诇讚讘专讬 转讜专讛 讜诇讗 诪讘注讬讗 诪讬诇讬 讚注诇诪讗, 注讚 讻讗谉. 讜讛讬讗 讙讬专住讗 讛谞讻讜谞讛.



讻旨职转执讬讘 (转讛诇讬诐 拽讬讟, 住讘) 讞植爪讜止转 诇址讬职诇指讛 讗指拽讜旨诐 诇职讛讜止讚讜止转 诇指讱职", 讜职讻执讬 讚旨指讜执讚 讘旨职驻址诇职讙旨指讗 讚旨职诇值讬诇职讬指讗 讛植讜指讛 拽指讗执讬? 驻砖讟 讛讙诪专讗 诪讜讻讞 讚拽讗讬 讘讛讗讬 拽讜砖讬讗 讗砖拽诇讗 讜讟专讬讗 讚诇注讬诇, 讜讗讬谉 讝讛 注谞讬谉 讘驻谞讬 注爪诪讜 诇讛拽砖讜转 讛诪拽专讗讜转 讗讛讚讚讬, 讜讻谉 讻转讘 讛专讘 驻谞讬 讬讛讜砖注, 讜爪专讬讱 诇讛讘讬谉 诪讛 砖讬讬讻讜转 讬砖 讘讝讛 讗讚诇注讬诇, 讜讛讜讛 诇讬讛 诇讛拽砖讜转 讛诪拽专讗讜转 诪讞讚 诇讞讚? 讜谞专讗讛 诇讬 讘住"讚 讻讬 讛诪拽砖谉 谞讬讞讗 诇讬讛 诇转专抓 讛诪拽专讗讜转 注爪诪谉 讻转讬专讜抓 专讘讬 讗讜砖注讬讛, 讜诪讛 砖讗诪专讜 拽讚诪转讬 讘谞砖祝 讗讬谉 讝讛 转诪讬讚讬 讜专拽 讞爪讜转 诇讬诇讛 讗拽讜诐 讛讜讗 转诪讬讚讬, 讗讱 讗讞专 砖专讗讛 讛诪拽砖谉 砖拽诇讗 讜讟专讬讗 讚诇注讬诇, 讚诪讜讻讬讞 诪谉 讛诪拽专讗讜转 讻专讘讬, 讚讗专讘注 诪砖诪专讜转 讛讜讬 讛诇讬诇讛, 讚诇讗 讻专' 谞转谉, 讜拽砖讗 诪讗讬 讛讜讻讞讛 讝讜 讚讬诇诪讗 讛讻讬 拽讗诪专 讞爪讜转 诇讬诇讛 讗拽讜诐 讘转诪讬讚讜转, 讗讱 诇驻注诪讬诐 拽讚诪讜 注讬谞讬 讗砖诪讜专讜转 砖讗拽讜诐 诪转讞诇转 诪砖诪专讛 砖谞讬转, 诇讻讱 谞专讗讛 讚诇讗 谞讬讞讗 诇讬讛 诇讬砖讜讘讬 讛诪拽专讗讜转 讘讛讻讬, 讜讻谉 谞诪讬 专讗讛 讙诐 讻谉 讚诪拽砖讬 诇专' 谞转谉 诪讝讛 讜转讬专抓 砖谞讬 转讬专讜爪讬诐, 讜诇讗 转讬专抓 讻讛讗讬 转讬专讜爪讗, 注诇 讻谉 诪砖诪注 讚诇讗 谞讬讞讗 诇讬讛 讻讛讻讬, 诇讻讱 诪拽砖讬 讛砖转讗 诇讬拽砖讜 讛诪拽专讗讜转 讗讛讚讚讬.



诪执讻旨指讗谉 讜指讗值讬诇指讱职 讛指讬指讛 诪执转职讙旨址讘旨值专 讻旨址讗植专执讬. 谞专讗讛 诇讬 讘住"讚 讛讗 讚讚讬诪讛讜 诇讗专讬 注诇 驻讬 诪讛 砖讻转讜讘 讘驻专拽 讚' 讚诪讬讚讜转 讛讛讬讻诇 爪专 诪诇讗讞专讬讜 讜专讞讘 诪诇驻谞讬讜 讜讚讜诪讛 诇讗专讬, 诪讛 讛讗专讬 爪专 诇讗讞专讬讜 讜专讞讘 诪诇驻谞讬讜 讗祝 讛讛讬讻诇 讜讻讜', 讬注讬讬谉 砖诐, 谞诪爪讗 讛讗专讬 爪专 诇讗讞专讬讜 讜专讞讘 诪诇驻谞讬讜, 讜讬讚讜注 讻讬 讛讙讜祝 诪讻讜谞讛 讘砖诐 讗讞讜专 讜讛谞驻砖 讘砖诐 驻谞讬诐, 讜讻诪讜 砖讗诪专讜 注诇 讛驻住讜拽 (讬专诪讬讛讜 讝, 讻讚) 讜址讬执旨讛职讬讜旨 诇职讗指讞讜止专 讜职诇止讗 诇职驻指谞执讬诐, 讻谉 讚讜讚 讛诪诇讱 注"讛 讛讬讛 诪爪诪爪诐 讘讛谞讗讜转 讛讙讜祝, 讛谉 讘注谞讬谉 砖讬谞讛, 讛谉 讘注谞讬谉 讗讻讬诇讛 讜砖转讬讛, 讗讘诇 诇谞驻砖 讛讬讛 诪专讞讬讘 诇讛 讛谞讗讜转 砖诇讛 讘转讜专讛 讜诪爪讜转 讜诪注砖讬诐 讟讜讘讬诐, 讜谞诪爪讗 诪转谞讛讙 讻讗专讬 爪专 诪诇讗讞专讬讜 讛讙讜祝 讜专讞讘 诪诇驻谞讬诐, 讛讬讗 讛谞驻砖.
讗讜 讬讜讘谉 讘住"讚 讗讜诪专讜 诪转讙讘专 讻讗专讬 注诇 驻讬 诪讛 砖讻转讘 讛诪爪讜讚讜转 讘驻住讜拽 (讚讘专讬 讛讬诪讬诐 讗' 讬讗, 讻讘) 讜职讛执讻指旨讛 讗侄转 讛指讗植专执讬 讘职旨转讜止讱职 讛址讘旨讜止专 讘职旨讬讜止诐 讛址砖指旨讈诇侄讙 讜讝讛 诇砖讜谞讜: 注诐 讛讬讜转 讻讬 讟讘注 讛讗专讬 诇讛转讞讝拽 讘讬讜转专 讘讝诪谉 讛拽讜专, 讜诪讟讘注 讛讗讚诐 诇讛诪谞注 诪诪谞讜 讛驻注讜诇讜转 讛讞讬讜谞讬转 讘转讙讘讜专转 讛拽讜专, 注诐 讻诇 讝讛 谞转讙讘专 注诇讬讜 讜讛讻讛讜 谞驻砖, 注讚 讻讗谉 诇砖讜谞讜. 讜讛谞讛 讜讚讗讬 讗讚诐 讛讬讜砖讘 讘讗专抓 讬砖专讗诇 砖讛讬讗 讗专抓 讛专讬诐 讜讙讘注讜转 讜讗讜讬专讛 拽专 讛专讘讛, 拽砖讛 注诇讬讜 注诪讬讚转讜 讘讞爪讜转 讛诇讬诇讛 讘讬诪讬 讛讞讜专祝 诪讞诪转 讛拽讜专, 讗讱 讚讜讚 讛诪诇讱 注"讛 诇讗 讬注爪专讛讜 讛拽讜专, 讗诇讗 讛讬讛 诪转讙讘专 讻讗专讬, 专爪讜谞讜 诇讜诪专 讻讟讘注 讛讗专讬, 砖讛拽讜专 谞讞 诇讜 讘讜, 讜诪转讞讝拽 讘讜, 讛驻讱 讟讘注 讛讗讚诐.
讗讜 讬讜讘谉 讘住"讚 诇驻专砖 注诇 驻讬 诪讛 砖讻转讘 讛专讘 诪讚专砖 转诇驻讬讜转, 砖讛讗专讬 讙讘讜专转讜 讘注讬谞讬讜, 讜讗诐 讬讻住讜 讗转 注讬谞讬讜 讬讞诇砖, 讜诇讝讛 讬讚诪讛 讚讜讚 讛诪诇讱 注"讛, 讻砖讛讬讛 注讜诪讚 讘讞爪讜转 诇讬诇讛 诇注住讜拽 讘转讜专讛 讗讜 讘砖讬专讜转, 诇讗 讛讬讛 谞讜转谉 诇注驻注驻讬讜 转谞讜诪讛 讗驻讬诇讜 讻诇 讚讛讜, 讗祝 注诇 驻讬 砖砖讬谞转讜 讘转讞诇转 讛诇讬诇讛 诇讗 讛讬转讛 拽讘注, 讗诇讗 专拽 诪转谞诪谞诐, 注诐 讻诇 讝讛, 注转讛 诪转讙讘专 讻讗专讬, 专爪讜谞讜 诇讜诪专, 讻讟讘注 讛讗专讬 诇驻转讜讞 注讬谞讬讜 诇讙诪专讬 砖诇讗 讬砖讗专 讘讛诐 谞讚谞讜讚 砖讬谞讛 讻诇诇.



讜职讚指讜执讚, 诪执讬 讛植讜值讬 讬指讚址注 讞植爪讜止转 诇址讬职诇指讛 讗值讬诪址转? 讛拽砖讛 讛专讘 驻谞讬 讬讛讜砖注 讝"诇, 讗诪讗讬 谞拽讬讟 拽讜砖讬讗 讝讜 讗住讜讙讬讬讗 讚讬讚谉, 讜诇讗 谞拽讬讟 诇讛 注诇 讛驻住讜拽 注爪诪讜, 讜转讬专抓 讘讝讛 转讬专讜抓 谞讻讜谉, 讬注讬讬谉 砖诐, 讜谞专讗讛 诇讬 讘驻砖讬讟讜转, 讚讛砖"住 诇讗 谞讬讞讗 诇讬讛 讘讛讗讬 转讬专讜爪讗 讗驻讬诇讜 诇住讘专转 专讘讬 讗诇讬注讝专 讜诇驻讬 讛爪注转 转讬专讜爪讗 拽诪讗, 诪驻谞讬 砖讙诐 诇转讬专讜爪讗 拽诪讗 讚诇注讬诇, 讗讬 讗驻砖专 砖讬讛讬讛 住讬诪谉 讝讛 讚讻诇讘讬诐 爪讜注拽讬诐 讘专讜专 诇讬讚注 讘讜 谞拽讜讚转 讞爪讜转 诪诪砖, 讜诪驻砖讟 讛诪拽专讗 讚讞爪讜转 诇讬诇讛 讗拽讜诐, 谞专讗讛 砖讛讬讛 诪砖转讚诇 诇拽讜诐 讘谞拽讜讚转 讞爪讜转 诪诪砖 讜讻诪讜 砖讗诪专讜 讘讝讜讛专 讛拽讚讜砖.
讜注讜讚 谞专讗讛 诇讬 讘住"讚, 讚讗讜转讜 住讬诪谉 讚讻诇讘讬诐 爪讜注拽讬诐, 讗诐 讛讜讗 住讬诪谉 诪讜讘讛拽 讻讜诇讬 注诇诪讗 讬讚注讬 诇讬讛, 讜讗诐 讻谉 讗驻砖专 讚专讘讬诐 拽诪讬诐 讘讞爪讜转 注诇 讬讚讬 讗讜转讜 住讬诪谉, 讜诪讗讬 专讘讜转讬讛 讚讚讜讚 讚拽讗 诪砖转讘讞 讘讻讱, 讚谞专讗讛 讛讜讗 诇讘讚讜 讛讬讛 拽诐, 讗讱 讘讛讗讬 转讬专讜爪讗 讚讻谞讜专 谞讬讞讗, 讻讬 住讙讜诇讛 讝讜 讛讬转讛 注诇 讬讚讬 砖诪讬诐 讜诇讗 讛讬转讛 诪爪讜讬讛 讗诇讗 讗爪诇讜 讘诇讘讚, 讜讛讜讗 诇讘讚讜 讛讬讛 拽诐, 讜讗驻讬诇讜 诇讚讘专讬 讛专砖讘"讗 讝"诇 砖讛讬讛 注砖讜讬 讝讛 讛讻谞讜专 讘讚专讱 讟讘注 注诐 讻诇 讝讛 讬砖 诇讜诪专 讚讞讻诪讛 讝讜 讛讜讗 诇讘讚讜 讛砖讬讙讛 诇诪爪讜讗 讗讜转讛.



讻旨执谞旨讜止专 讛指讬指讛 转旨指诇讜旨讬 诇职诪址注职诇指讛 诪执诪旨执讟旨指转讜止 砖讈侄诇 讚旨指讜执讚. 谞专讗讛 诇讬 讛专诪讝 讘讝讛 注诇 专讜讞 拽讚讜砖 讗诇讛讬, 讜专诪讝讜 讗讜转讜 讞讻诪讬谞讜 讝"诇 讘讻谞讜专 砖讛讜讗 讗讜转讬讜转 讻"讜 谞"专, 砖砖诐 讛讜讬"讛 砖诪住驻专讜 讻"讜 诪讗讬专 诇讜 讻诪讜 谞专, 讘讗讜转讜 讛专讜讞 讛拽讚讜砖 讛谞讘专讗 诪注住拽 转讜专转讜 砖注住拽 拽讜讚诐 砖讻讘讜 注诇 诪讟转讜, 讜讛讜讗 讻注谞讬谉 讛诪讙讬讚 砖诇 诪专谉 讘讬转 讬讜住祝 讝"诇, 砖讛讬讛 谞讘专讗 诪谉 注住拽 讛诪砖谞讛 砖讛讬讛 诇讜诪讚, 讜讝讛 讛专讜讞 讛拽讚讜砖 讛讜讗 诪拽砖专 讚讜讚 砖诇 诪讟讛 注诐 讚讜讚 砖诇诪注诇讛, 讜讗诪专 讻讬讜谉 砖讛讙讬注 讞爪讜转 诇讬诇讛 专讜讞 爪驻讜谞讬转 诪谞砖讘转 讘讜, 专诪讝讜 讘专讜讞 爪驻讜谞讬转 注诇 诇讗讛 讗砖专 注转 转讬拽讜谉 砖诇讛 讛讜讗 讘讞爪讜转 诇讬诇讛, 讜拽专讗讛 爪驻讜谞讬转 讻讬 讛讬讗 讘住讜讚 注诇诪讗 讚讗转讻住讬讬讗, 讜讻诪讜 砖讗诪专讜 讘转讬拽讜谞讬诐, 讛讟注诐 讚诇讗讛 谞拽讘专讛 讘讗转讻住讬讬讗 转讜讱 诪注专转 讛诪讻驻诇讛 讜专讞诇 讘讗转讙诇讬讗 注诇 讗诐 讛讚专讱, 讜讚讜拽 讛讬讟讘.



讜职讻值讬讜指谉 砖讈侄注指诇指讛 注址诪旨讜旨讚 讛址砖旨讈址讞址专, 谞执讻职谞职住讜旨 讞址讻职诪值讬 讬执砖讉职专指讗值诇 讗侄爪职诇讜止. 拽砖讗 诇诪讛 讬拽讚讬诪讜 讻诇 讻讱 诇讛讻谞住 讘讝诪谉 砖讗讬谞讜 专讗讜讬 讜诇讗 讬诪转讬谞讜 注讚 讗讞专 讬爪讬讗转 讛砖诪砖 注诇 讛讗专抓? 讜谞专讗讛 诇讬 讘住"讚 讻讬 讚讜讚 讛诪诇讱 注"讛 讗诪专 (转讛诇讬诐 讬讝, 讟讜) 讗植谞执讬 讘职旨爪侄讚侄拽 讗侄讞直讝侄讛 驻指谞侄讬讱指, 砖讚专讻讜 诇讬转谉 爪讚拽讛 拽讜讚诐 转驻诇讛, 诇讻讱 讘讗讬诐 转讬讻祝 诪注转 砖注诇讛 注诪讜讚 讛砖讞专 拽讜讚诐 砖讬转驻诇诇 诇讜诪专 诇讜, 讗转讛 谞讗讛 讚讜专砖 讜谞讗讛 诪拽讬讬诐, 讛谞讛 讘讗谞讜 讗诇讬讱 注转讛 讘爪讚拽讛 砖诇 专讘讬诐 砖注诪讱 讬砖专讗诇 爪专讬讻讬诐 驻专谞住讛, 驻转讞 讗讜爪专讜转讬讱 讜转谉 爪讚拽讛, 讜讛讜讗 诪砖讬讘 砖讬转驻专谞住讜 讝讛 诪讝讛, 讻讬 诇爪讜专讱 专讘讬诐 爪专讬讱 诇讘讝讘讝 讗讜爪专讜转, 讜讗谞讬 诇讗 讗讜讻诇 诇讘讝讘讝 讗讜爪专讜转, 讻讬 讛诐 砖诪讜专讬诐 诇讘谞讬谉 讘讬转 讛诪拽讚砖, 讗讱 讬转谞讜 讛注砖讬专讬诐 讜讙诐 讗谞讬 讗转谉 注诪讛诐, 讜讻诪"砖 讞讻诪讬谞讜 讝"诇 讜住讜祝 讚讘专 讚讞讛 讗讜转诐 诇注砖讜转 诪诇讞诪讛 讻讚讬 砖讬转驻专谞住讜 诪谉 讛砖诇诇.



讗植讚讜止谞值讬谞讜旨 讛址诪旨侄诇侄讱职, 注址诪旨职讱指 讬执砖讉职专指讗值诇 爪职专执讬讻执讬谉 驻旨址专职谞指住指讛. 讛讗 讚讗诪专讜 '注诪讱' 讬砖专讗诇 讜诇讗 讗诪专讜 讬砖专讗诇 爪专讬讻讬谉 驻专谞住讛, 谞专讗讛 诇讬 讘住"讚 讚讬讚讜注 砖讘讝诪谉 讚讜讚 讛诪诇讱 注"讛 讛讬讛 转诪讬讚 诪诇讞诪讜转, 诪讛 砖讗讬谉 讻谉 讘讝诪谉 砖诇诪讛 讛诪诇讱 注"讛 讗讬谉 诪诇讞诪讜转 讻诇诇, 讜讻诇 讬砖专讗诇 讬讜砖讘讬诐 讗讬砖 转讞转 讙驻谞讜 讜转讞转 转讗谞转讜, 讜讛讟注诐 讻讬 讚讜讚 讛诪诇讱 注"讛 讛讬讛 讚讜讙诪转 讛讬专讞 砖讛讬讗 注谞讬讛 讜诇讬转 诇讛 诪讙专诪讗 讻诇讜诐 讜爪专讬讻讛 诇拽讘诇 诪讝讜诇转讛, 讜诇讻讱 讛讬讛 拽讜专讗 注爪诪讜 注谞讬, 讜讛讬讛 爪专讬讱 转诪讬讚 诇诇讞讜诐 诇砖诇诇 砖诇诇 讜诇讘讜讝 讘讝 诇讛转注砖专 诪讝讜诇转讜, 讜讘转专 专讬砖讗 讗讝讬诇 讙讜驻讗 砖讙诐 讬砖专讗诇 讘讚讜专讜 讛讬讜 爪专讬讻讬诐 诇讻讱, 讗讘诇 砖诇诪讛 讛诪诇讱 注"讛 讛讬讛 讚讜讙诪转 讛砖诪砖 砖讗讬谞讛 爪专讬讻讛 诇讗讞专讬诐, 讜诇讻谉 讻转讬讘 (讚讛"讘 讟' 讻') 讗值讬谉 讻旨侄住侄祝 谞侄讞职砖讈指讘 讘旨执讬诪值讬 砖讈职诇止诪止讛, 讜诇讻谉 讘砖诪讜 讬砖 诪砖讛 砖讛讜讗 讚讜讙诪转 讛砖诪砖, 讻诪讜 砖讗诪专讜 驻谞讬 诪砖讛 讻驻谞讬 讞诪讛, 讜讘转专 专讬砖讗 讗讝讬诇 讙讜驻讗 砖讻诇 讬砖专讗诇 讘讬诪讬讜 诇讗 讛讬讜 爪专讬讻讬谉 诇砖诇诇 讛诪诇讞诪讛, 讗诇讗 讬讜砖讘讬诐 讗讬砖 转讞转 讙驻谞讜 讜转讞转 转讗谞转讜, 讜诇讝讛 讗诪专讜, 注诪讱 讬砖专讗诇 爪专讬讻讬谉 驻专谞住讛, 注诪讱 讚讬讬拽讗, 专爪讜谞讜 诇讜诪专, 讘砖讘讬诇 砖注转讛 讛诐 注诪讱 谞讙专专讬诐 讗讞专讬讱 砖讗转讛 讚讜讙诪转 讛讬专讞, 诇讻讱 讛诐 爪专讬讻讬谉 驻专谞住讛 讚诇讬转 诇讛讜 诪讙专诪讬讬讛讜, 讜讻讜谞转诐 讘讝讛 诇讛讞专讬讚讜 讻讚讬 诇驻转讜讞 讛讗讜爪专讜转 砖讛讜讗 讛讬讛 砖讜诪专 讗讜转诐 诇讘谞讬谉 讘讬转 讛诪拽讚砖, 讜讻诪讜 砖讗诪专讜 讞讻诪讬谞讜 讝"诇.



讗值讬谉 讛址拽旨止诪侄抓 诪址砖讉职讘旨执讬注址 讗侄转 讛指讗植专执讬. 谞专讗讛 诇讬 讘住"讚 讛讻讜谞讛 诇讜诪专, 讛转诇诪讬讚讬 讞讻诪讬诐 谞诪砖诇讜 诇讗专讬讜转 讜讛诐 讗讬谉 诪转驻专谞住讬诐 诪讬讙讬注 讻驻诐 讗诇讗 诪住驻讬拽讬诐 诇讛诐 讛注砖讬专讬诐, 讜注诇讬讛诐 讗诪专讜 讗讬谉 讛拽讜诪抓 砖诇 讛注砖讬专 诪砖讘讬注 讗转 讛讗专讬, 讛转诇诪讬讚讬 讞讻诪讬诐 讜讛讘讜专, 专诪讝 诇讛诪讜谉 讛注诐 砖讛诐 (谞讛谞讬诐) 诪讬讙讬注 讻驻诐, 讗讬谉 讞讜诇讬讬转诐, 砖讛讜讗 讻讞诐 讜讬讙讬注 讻驻诐, 诪诪诇讗 讞住专讜谞诐, 讻讬 讗讚诐 砖爪专讬讱 诇讜 诪讗讛 讗讬谞讜 诪专讜讬讞 讬讜转专 注诇 讞诪砖讬诐.



诇职讻讜旨 讜旨驻执砖旨讈职讟讜旨 讬职讚值讬讻侄诐 讘旨执讙职讚讜旨讚. 讛讗 讚讗诪专 讘讙讚讜讚 讜诇讗 讗诪专 讘诪诇讞诪讛 谞专讗讛 诇讬 讘住"讚 专诪讝 诇讛诐 讘讝讛 注谞讬谉 讬拽专, 讜讛讜讗 讚讗讬转讗 讘讝讜讛专 驻专砖转 拽讚讜砖讬诐 讚祝 驻"讚, 讗诪专 专讘讬 讗讘讗, 讚讜讚 讗讞专讗 讗讬转 诇讬讛 诇拽讘"讛 讜讗讬讛讜 诪诪谞讗 注诇 讻诪讛 讗讻诇讜住讬谉 注诇讗讬谉 讜讻讜', 讜驻专砖讜 诪讘讗专讬 讛讝讜讛专, 讚讜讚 讗讞专讗 讛讬讬谞讜 住驻讬专转 讛诪诇讻讜转 诇诪注诇讛 讙诐 讻谉 谞拽专讗转 讘砖诐 讚讜讚, 注讬讬谉 砖诐, 讜讛谞讛 讬讚讜注 砖讻诇 爪讚讬拽 砖讬讜专讚转 谞砖诪转讜 诇注讜诇诐 讛讝讛 诪谞讞转 诇讛 砖讜专砖 诇诪注诇讛, 讜诇讻讱 讛爪讚讬拽讬诐 谞讻驻诇 砖诪诐, 讜讻诪讜 砖讻转讘 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬.
谞诪爪讗 砖诇砖讛 讘讞讬谞讜转 讚讜讚 讬砖, 讛讗' 诇诪讟讛, 讜讛讘' 砖讜专砖讜 诇诪注诇讛 砖讙诐 讻谉 谞拽专讗 讘砖诐 讚讜讚, 讻诪讜 砖讻转讜讘 讗讘专讛诐 讗讘专讛诐 讬注拽讘 讬注拽讘, 讜讛讙' 讛讜讗 诪讚转 讛诪诇讻讜转 砖讙诐 讻谉 谞拽专讗转 讘砖诐 讚讜讚, 讜注诇 讻谉 讚讜讚 讛诪诇讱 注"讛 讘讻讞 注住拽 讛转讜专讛 诪拽砖专 注爪诪讜 讘砖讜专砖讜 诇诪注诇讛 讜讛砖讜专砖 砖诇讜 诇诪注诇讛 诪转拽砖专 讘诪讚转 讛诪诇讻讜转 砖讛讬讗 谞拽专讗转 讚讜讚, 讜注诇 讬讚讬 拽讬砖讜专 砖诇砖讛 讚讜讚 讗诇讛 讘注住拽 讛转讜专讛 讬爪诇讬讞讜 讬砖专讗诇 讘诪诇讞诪讛 砖注讜砖讬诐 注诐 讙讚讜讚 讛讗讜讬讘 诇诪讟讛, 讜诇讻谉 讗诪专 诇讛诐 驻砖讟讜 讬讚讬讻诐 讘讙讚讜讚, 讜讛讬讬谞讜 讙' 讚讜讚, 专爪讜谞讜 诇讜诪专, 讘讻讞 拽讬砖讜专 讙' 讚讜讚 讛谞讝讻专 驻砖讟讜 讬讚讬讻诐 讘讙讚讜讚 讛讗讜讬讘, 讜诇讻讱 讗诪专 讚讜讚 讛诪诇讱 注"讛 (转讛诇讬诐 讬讞, 诇) 讻执旨讬 讘职讱指 讗指专只抓 讙职旨讚讜旨讚 讜旨讘值讗诇止讛址讬 讗植讚址诇侄旨讙 砖讈讜旨专, 专诪讝 讘讙讚讜讚 注诇 拽讬砖讜专 讻讞 讙' 讚讜讚 讛谞讝讻专.
讗讜 讬讜讘谉 讘住"讚 诇驻专砖 讗讜诪专讜 驻砖讟讜 讬讚讬讻诐 讘讙讚讜讚, 讻讬 讙讚讜讚 [17] 诪住驻专 讟讜讘, 专诪讝 诇讛诐 讘讝讻讜转 注住拽 讛转讜专讛 砖谞拽专讗转 讟讜讘, 驻砖讟讜 讬讚讬讻诐 讘讙讚讜讚 讛讗讜讬讘, 讙诐 讗诪专 讬讚讬讻诐 讻讬 讘讬讚 讬砖 讟讜"讘 驻专拽讬诐 砖讛诐 讬"讚 讘讗爪讘注讜转, 讜注讜讚 讘讻祝 讜讝专讜注 讜驻专拽 讛讗讞专讜谉 讛专讬 讟讜讘, 讙讬诪讟专讬讗 讙讚讜"讚. 讙诐 讗诪专 讘讙讚讜讚 专诪讝 诇讛诐 砖讬爪诇讬讞讜 讘注讘讜专 讞讬诇讜转 诪诇讗讻讬诐 砖谞讘专讗讬诐 诪谉 注住拽 讛转讜专讛 讜讛诪爪讜转. 讙诐 专讗砖讬 转讬讘讜转 诇职讻讜旨 讜旨驻执砖旨讈职讟讜旨 讬职讚值讬讻侄诐, 诇讜"讬 专诪讝 砖讘讝讻讜转 砖讘讟 诇讜讬 砖注讜住拽讬诐 讘注讘讜讚转 讘讬转 讛诪拽讚砖 转爪诇讬讞讜 讗转诐.





讘谞讬讛讜

讗址专职讘旨址注 诪执砖讈职诪指专讜止转 讛植讜值讬 讛址诇旨址讬职诇指讛, 讚旨执讘职专值讬 专址讘旨执讬. 专址讘旨执讬 谞指转指谉 讗讜止诪值专, 砖讈指诇止砖讈. 谞"诇 讘住"讚, 讗诇讜 讜讗诇讜 讚讘专讬 讗诇讛讬诐 讞讬讬诐. 讻讬 诇注谞讬讬谞讬诐 讛专讜讞谞讬讬诐 砖诇 诪注诇讛 谞讞诇拽 讛诇讬诇讛 诇讗专讘注讛 诪执砖讈职诪指专讜止转, 讗讱 讘注谞讬讬谞讬诐 讛讗专爪讬讬诐 谞讞诇拽 诇砖诇砖讛, 讜谞诪爪讗 讘诇讬诇讛 讬砖 诪爪讬讗讜转 砖诇 讗专讘注讛 讜讬砖 诪爪讬讗讜转 砖诇 砖诇砖讛, 讜住讬诪谉 诇讚讘专 砖职讈诇止砖指讈讛 讛值诪指旨讛 诪值讬讟执讬讘值讬 爪指注址讚 讜职讗址专职讘指旨注指讛 诪值讬讟执讘值讬 诇指讻侄转 (诪砖诇讬 诇, 讻讟). 讜诇讻谉 讛诪谉 砖讛讬讛 讬讜专讚 讘诇讬诇讛 讚讜拽讗 谞诪砖诇 讻讝专注 讙讚, 讚讻转讬讘 讜职讛址诪指旨谉 讻执旨讝职专址注 讙址旨讚 讛讜旨讗 讜职注值讬谞讜止 讻职旨注值讬谉 讛址讘职旨讚止诇址讞 (讘诪讚讘专 讬讗, 讝), 讻讬 诪执砖讈职诪指专讜止转 讛诇讬诇讛 讛诐 讙讚, 砖讛诐 砖诇砖讛 诇诪讟讛 讜讗专讘注讛 诇诪注诇讛.


诪址讗讬 讟址注职诪指讗 讚旨职专址讘旨执讬 谞指转指谉? 讛拽砖讛 讛爪诇"讞 讝"诇, 讻讬讜谉 讚讚讘专讬 专讘讬 拽讚诪讬 讘讘专讬讬转讗, 讛讜"诇 诇砖讗讜诇 诪"讟 讚专讘讬 讘专讬砖讗? 讜谞"诇 讘住"讚, 讻讬 讚讘专讬 专讘讬 讛诐 诪讜讻专讞讬诐 注"驻 讛住讘专讗 讻讛砖拽驻讛 讛专讗砖讜谞讛 讜讗讬谉 爪专讬讱 诇砖讗讜诇 注诇讬讛诐 讟注诐, 讬注谉 讻讬 讞诇讜拽转 讛诇讬诇讛 诇讞爪讗讬谉 谞讝讻专转 讘讻诪讛 诪拽讜诪讜转 讚讻转讬讘 讞植爪讜止转 诇址讬职诇指讛 讗指拽讜旨诐 诇职讛讜止讚讜止转 诇指讱职 (转讛诇讬诐 拽讬讟, 住讘), 讜讻转讬讘 讻址旨讞植爪止转 讛址诇址旨讬职诇指讛 讗植谞执讬 讬讜止爪值讗 (砖诪讜转 讬讗, 讚), 讚驻讬专讜砖讜 讘讛讞诇拽 讛诇讬诇讛, 讻诪"砖 专砖"讬 讝"诇, 讜诇讻谉 诇讚讘专讬 专讘讬 讚讛讜讬 讗专讘注讛 诪执砖讈职诪指专讜止转 讛诐 谞讞爪讗讬谉, 讗讱 诇讚讘专讬 专址讘旨执讬 谞指转指谉 讚住"诇 砖诇砖讛 讗讬谉 讛砖诇砖讛 谞讞爪讗讬谉 诇诪砖诪专讜转, 诇讻讱 砖讗诇 诪址讗讬 讟址注职诪指讗 讚旨职专址讘旨执讬 谞指转指谉. 讜讗讞专 讚诪爪讗 诇专"谉 讟注诐 诪谉 讛讻转讜讘 讗讝 砖讗诇 注诇 专讘讬, 讻讬讜谉 讚诇专"谉 讬砖 讛讻专讞 诪谉 讛讻转讜讘, 讜讛砖讬讘 讙诐 诇专讘讬 讬砖 讛讻专讞.


讗值讬谉 讛址拽旨止诪侄抓 诪址砖讉职讘旨执讬注址 讗侄转 讛指讗植专执讬, 讜职讗值讬谉 讛址讘旨讜止专 诪执转职诪址诇旨值讗 诪值讞只诇职讬指转讜止. 讛讗 讚讚讬诪讛 讗转 讬砖专讗诇 讻旨址讗植专执讬 讘讚讘专 讝讛, 谞"诇 讘住"讚 讚讗讬转讗 讘驻"讚 诪"讝 讚诪讬讚讜转, 讛讛讬讻诇 爪专 诪诇讗讞专讬讜 讜专讞讘 诪诇驻谞讬讜 讜讚讜诪讛 诇讗专讬, 诪讛 讗专讬 爪专 诇讗讞专讬讜 讜专讞讘 诪诇驻谞讬讜 讗祝 讛讛讬讻诇 讜讻讜', 注"砖.
讜谞"诇 诇讻谉 讻转讬讘 讘讬砖专讗诇 讜职讻址讗植专执讬 讬执转职谞址砖指旨讉讗 (讘诪讚讘专 讻讙, 讻讚) 砖讚讬诪讛 讗讜转诐 诇讗专讬, 讻讬 注讜诇诐 讛讘讗 讞砖讬讘讛 诇驻谞讬讜 砖诇 讗讚诐, 讻讬 注讚讬讬谉 诇讗 讘讗 讘转讜讻讛 讗诇讗 注转讬讚 诇讘讗. 讗讘诇 注讜诇诐 讛讝讛 砖讻讘专 讘讗 讘讛, 转转讬讬讞住 诇讗讞讜专讬讜 讻讬 诪讚讬 讬讜诐 讘讬讜诪讜 讛讜讗 讬讜爪讗 诪诪谞讛, 讜讬诪讬讛 砖讻讘专 讘讗讜 讜注讘专讜 谞注砖讜 诇讗讞讜专讬讜.
讜讛谞讛 讬砖专讗诇 诪讬讚转诐 讛讟讜讘讛 讛讬讗 诇驻讝专 诪诪讜谉 诇爪讜专讱 注讜诇诐 讛讘讗, 讛谉 讘砖讘讬诇 拽讬讜诐 诪爪讜讜转 注砖讛 讛谉 讘砖讘讬诇 拽讬讜诐 诪爪讜讜转 诇讗 转注砖讛, 讜讗讬谉 诪拽诪爪讬谉 讘爪专讻讬 注讜诇诐 讛讘讗 砖讛讬讗 诇驻谞讬讛诐, 讗讘诇 讘爪专讻讬 注讜诇诐 讛讝讛 砖诪转讬讬讞住转 诇讗讞讜专讬讛诐 诪拽诪爪讬谉, 讻谉 讛讜讗 诪讚转 讛爪讚讬拽讬诐 讜讛讟讜讘讬诐, 讜讻谉 讚讜诪讬谉 诇讗专讬 砖讛讜讗 爪专 诪诇讗讞专讬讜 讜专讞讘 诪诇驻谞讬讜 讜诇讻谉 讻转讬讘 讘讛讜 讜职讻址讗植专执讬 讬执转职谞址砖指旨讉讗, 讜诇讻谉 讘爪讚讬拽讬诐 讻转讬讘 讛值讬讻址诇 讬职讬指 讛值诪指旨讛 (讬专诪讬讛 讝, 讚) 讚讜讙诪转 讛讛讬讻诇 砖讛讜讗 爪专 诪诇讗讞专讬讜 讜专讞讘 诪诇驻谞讬讜.
讜诇讝"讗 讗值讬谉 讛址拽旨止诪侄抓 鈥� 砖诇 讛注砖讬专, 诪址砖讉职讘旨执讬注址 讗侄转 讛指讗植专执讬, 专"诇 讗转 注谞讬 砖讘讬砖专讗诇 砖讚讜诪讛 诇讗专讬 砖讛讜讗 爪专 诪诇讗讞专讬讜 讜专讞讘 诪诇驻谞讬讜, 讚讗驻讬诇讜 讛注谞讬 注讜砖讛 讛讜爪讗讜转 讘讛专讞讘讛 讘爪专讻讬 注讜诇诐 讛讘讗, 讛谉 讘讛讜爪讗讜转 砖讘转 讜讬讜诐 讟讜讘, 讛谉 讘讗讻讬诇转讜 讘讞讜诇, 讗诐 拽讜谞讛 讘砖专 拽讜谞讛讜 讘讬讜拽专 注诇 砖讜讜讬讜 讘砖讘讬诇 讛讻砖专讜转 讜讘砖讘讬诇 讛讙讘讬诇"讛, 讜讗讞专 砖拽讜谞讛讜 诪砖诇讬讱 讛讞诇讘讬诐 砖讘讛诐 注讬拽专 讛砖讜诪谉 砖诇 讛讘砖专, 讜讙诐 谞讞住专 诪砖拽诇讜, 讜讻谉 讻讬讜爪讗 讘砖讗专 诪讗讻诇讬诐 砖讬砖 讗讬住讜专 讜讛讬转专 讛谉 讙讘讬谞讛 讜讚讙讬诐 讛谉 讬讬谉 讜讻讬讜爪讗.
讜讗讜诪专讜 讜职讗值讬谉 讛址讘旨讜止专 诪执转职诪址诇旨值讗 诪值讞只诇职讬指转讜止 专"诇 讗驻讬诇讜 讗讜转诐 砖讬砖 诇讛诐 拽专拽注讜转 讗讜 注住拽 砖诇 诪拽讞 讜诪诪讻专, 讗讜 讗讜诪谞讜转 讜诪诇讗讻讛 砖诪转驻专谞住讬诐 讘诪注砖讛 讬讚讬讛诐, 讗讬谉 诪转诪诇讗 诪讛讻谞住讛 砖诇讜, 砖讗诐 讛讻谞住转讜 诪讗讛 爪专讬讱 诇讜 讛讜爪讗讜转 诪讗讛 讜砖诇讜砖讬诐 讗讜 讬讜转专.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘转专讬 讞砖讚 谞诪讬 诇讬讻讗. 注砖"讱 讬讜"讚 住讬' 拽诪"讗 住"拽 讻"讝:


砖诐 讜讻讛"讗 讜注爪转 讗讞讬转讜驻诇 讻讜'. 注讬讬谉 转砖讜讘转 专砖讘"讗 住讬' 诪"讞:


转讜住' 讚"讛 讗讬谉 讗讜诪专讬谉 讻讜'. 讜讚讜 拽讗 讘讚' 讗诪讜转 砖诇讜. 注讬' 转讜住' 讘"拽 讟"讝:


讚"讛 砖讛讜砖讬讘讜. 砖诪砖诐 专讗讬讛 诇讝讛:





驻谞讬 讬讛讜砖注

讘讙诪专讗 专"谞 住讘专 诇讛 讻专"讬 讻讜' 讜转专转讬 讚讬诪诪讗. 讗注"讙 讚诇注谞讬谉 讝诪谉 拽"砖 拽讗诪专 专"讬 讚讛讜讛 注讚 住讜祝 讙' 砖注讜转 讛讬讬谞讜 诪砖讜诐 诪砖讱 砖注讛 砖诇讬砖讬转 专讗讜讬 讛讜讗 诇讝诪谉 拽讬诪转 讘谞讬 诪诇讻讬诐 讬砖 诪讛谉 诪拽讚讬诪讬谉 讘转讞诇转 讛砖注讛 讜讬砖 诪讛谉 讘住讜祝 讛砖注讛 讜诪砖"讛 讘讗讜转讜 砖注讛 砖诇讬砖讬转 讙讜驻讗 诇讗 讛讬讛 砖讘讞 诪讛谉 诇讚讜讚 讻讬讜谉 讚讗讬讻讗 讘谞讬 诪诇讻讬诐 砖注讜诪讚讬谉 诪诪讟转谉 讘讗讜转讜 砖注讛 讻谞"诇:


砖诐 讜讚讜讚 讘驻诇讙讗 讚诇讬诇讬讗 讛讜讬 拽讗讬 讻讜' 谞专讗讛 讚讗砖拽诇讗 讜讟专讬讗 讚诇注讬诇 拽讗讬. 讚讘诇讗"讛 诇讗 讛讜讬 拽砖讬讗 拽专讗讬 讙讜驻讬讛 讗讛讚讚讬 诪砖讜诐 讚讘转专 拽专讗 讚拽讚诪转讬 讘谞砖祝 住诪讬讱 诇讬讛 诪讬讚 拽讚诪讜 注讬谞讬 讗砖诪讜专讜转. 讜讗"讻 砖驻讬专 讬"诇 讚讗讬转谞讛讜 诇讻讜诇讛 砖诇注讜诇诐 讚讜讚 讛讬讛 诪讻讜讜谉 注爪诪讜 诇讛拽讚讬诐 注爪诪讜 诇讻诇 讗' 诪砖诇砖讛 专讗砖讬 讛诪砖诪专讜转 讻诪"砖 诇注讬诇 讘砖诐 讛专讗"砖 讜讛驻讜住拽讬诐 砖讻诇 讗讚诐 爪专讬讱 诇讛转注讜专专 讘讗讜转谉 讛讝诪谞讬诐 砖讛诐 讝诪谞讬诐 专爪讜讬诐 讜诪住转诪讗 讗讬谉 讻讜讜谞转 讛驻讜住拽讬诐 砖讬讛讬讛 讗讚诐 谞注讜专 讻诇 讛诇讬诇讛 讗诇讗 砖诇注讜诇诐 讬拽讚讬诐 讗讚诐 诇专讗砖讬 讛诪砖诪专讜转 讜讬砖谉 讘讬谞转讬讬诐. 讜讬"诇 砖讚讜讚 讙讜驻讬讛 谞诪讬 注讘讬讚 讛讻讬 讜诪砖"讛 讛讬讛 爪专讬讱 诇讜诪专 拽讚诪讜 注讬谞讬 讗砖诪讜专讜转 拽讚诪转讬 讘谞砖祝 诪砖讜诐 讚住转诐 诪砖诪专讜转 讛讜讬 砖转讬 讗砖诪讜专讜转 讜讚讜讚 讛讜讬 诪拽讚讬诐 诪转讞诇转 诪砖诪专 讛专讗砖讜谉 砖讛讜讗 讘转讞诇转 讛诇讬诇讛 讚讛讬讬谞讜 讘谞砖祝 讜诪诪讬诇讗 诪爪讬谞谉 诇诪讬诪专 讚讛讬讛 讬砖谉 讘讬谞转讬讬诐 诪"诪 讛讬讛 诪讻讜讜谉 注爪诪讜 诇拽讜诐 讘讞爪讜转 讛诇讬诇讛 砖讛讜讗 讙"讻 注转 专爪讜谉 讻讚讗讬转' 讘驻专拽 讛注专诇 讜讻"讻 讛讝讜讛专. 讜诪砖"讛 诇讗 诪爪讬 诇讗拽砖讜讬讬 诪讬讚讬 诪砖讜诐 讚讬砖 诇拽讬讬诐 讻诇 讛诪拽专讗讜转. 诪砖讗"讻 讛砖转讗 讚谞讞讬转 讛砖"住 诇驻专砖 讟注诪讗 讚专讘讬 讚讗诪专 讗专讘注 诪砖诪专讜转 讗讬谞讜 讗诇讗 诪讚拽砖讬讗 讛谞讱 拽专讗讬 讗讛讚讚讬 诪砖讜诐 讚讻转讬讘 拽讚诪讜 注讬谞讬 讗砖诪讜专讜转 讜讻转讬讘 讞爪讜转 诇讬诇讛 讜讗"讻 注"讻 讚诇讗 砖讬讬讱 诇驻专砖 讻讚驻专砖"讬 讚讗专讗砖讬 诪砖诪专讜转 拽讗讬 讜讛讬讬谞讜 诪砖讜诐 讚住诪讬讱 讗砖谞讜讬讗 讚诇注讬诇 讚讗讜转谉 讛讝诪谞讬诐 讗讬谞诐 讗诇讗 讘住讜祝 讛诪砖诪专讜转 讗讜 讘讗诪爪注讬转讗 讚讗诪爪注讬转讗 讜诪砖"讛 讛讜爪专讱 诇驻专砖 讗诇讬讘讗 讚专"谞 讚诇诪砖诪讜专讛 讜驻诇讙讗 转专讬 诪砖诪专讜转 拽专讬 诇讬' 讜讗"讻 诇驻"讝 转讜 诇讗 砖讬讬讱 讻诇诇 诇驻专砖 拽专讗 讚拽讚诪转讬 讘谞砖祝 讚拽讗讬 讗专讗砖讬 诪砖诪专讜转 讗"讻 诪拽砖讛 砖驻讬专:


砖诐 讜讚讜讚 诪讬 讛讜讬 讬讚注 驻诇讙讗 讚诇讬诇讬讗 讗讬诪转 讻讜'  讛讗 讚诇讗 诪拽砖讬 讘驻砖讬讟讜转 讗驻砖讟讗 讚拽专讗 讚讞爪讜转 诇讬诇讛 讛讬讬谞讜 诪砖讜诐 讚讗讬讻讗 诇诪讬诪专 讻砖谞讜讬讗 讚专"讗 讗诪专 专讘讬 讗讞讗讬 讚诇注讬诇 讚讛"拽 讚讜讚 诪注讜诇诐 诇讗 注讘专 注诇讬 讞爪讜转 诇讬诇讛 讘砖讬谞讛 砖诇注讜诇诐 讛讬讛 诪砖讻讬诐 拽讜讚诐 诇讻谉 讜讗"讻 转讜 诇讗 砖讬讬讱 诇讛拽砖讜转 诪讬 诇讗 讛讜讬 讬讚注 驻诇讙讗 讚诇讬诇讬讗 讗讬诪转 讗诇讗 讚注讬拽专 拽讜砖讬讬转 讛讙诪专讗 讗讛谞讱 砖谞讜讬讬 讗讞专讬谞讗 讚诇注讬诇 讜注讜讚 讬"诇 讚诇讛讗讬 砖谞讜讬讗 拽诪讗 讚诇注讬诇 讘诪讬诇转讗 讚专讘讬 讗诇讬注讝专 讘注谞讬谉 讛诪砖诪专讜转 讚讗讬讻讗 住讬诪谞讗 讚讻诇讘讬诐 爪讜注拽讬诐 讘讗诪爪注讬转讗 讚讗诪爪注讬转讗 讜讗"讻 讗诐 谞驻专砖 砖讛讜讗 住讬诪谉 讙诪讜专 讘诪讻讜讜谉 讘讗诪爪注 诇讬诇讛 诪诪砖 讗"讻 讗讬讻讗 诇诪讬诪专 讚讛讗讬 住讬诪谞讗 讙讜驻讗 讛讜"诇 诇讚讜讚 讜讛讗 讚讗诪专 诪砖讛 讻讞爪讜转 讛讬讬谞讜 诪砖讜诐 讚讘讛讗讬 砖注转讗 诇讗 讛讜讬 砖讬讬讱 讛讗讬 住讬诪谞讗 讚讛讗 讻转讬讘 讘讛讚讬讗 讚诇讻诇 讘谞讬 讬砖专讗诇 诇讗 讬讞专抓 讻诇讘 诇砖讜谞讜 讗诇讗 讚拽讜砖讬转 讛讙诪专讗 讚讛讻讗 讛讬讬谞讜 诇砖谞讜讬讗 讘转专讗 讚诇注讬诇 讜注讬讬谉 诪砖"诇 讘讝讛:


砖诐 讗讬诇讬诪讗 讚讗诪专 诇讬讛 讛拽讘"讛 讻讞爪讜转 讜诪讬 讗讬讻讗 住驻讬拽讗 讻讜'  讜诪拽砖讬谉 讛注讜诇诐 讚诇砖讜谉 诪讬讜转专 讛讜讗 讚讗驻讬诇讜 讗讬 砖讬讬讱 住驻讬拽讗 拽诪讬讛 讛拽讘"讛 讞"讜 讻"砖 讚讛讜讬 拽砖讛 讟驻讬 讜讚讜讚 诪讬 讛讜讬 讬讚注. 讜讻谉 讛拽砖讛 讛专讬"祝 讝"诇. 转讜 拽砖讬讗 诇讬 讚诪讗讬 拽住"讚 讚讛拽讘"讛 讗诪专 讻讞爪讜转 诪砖讜诐 住驻讬拽讗 砖讗讬谉 诇注诪讜讚 注诇 讞爪讬 诇讬诇讛 诪诪砖 讜讛讗 讻转讬讘 拽专讗 讗讞专讬谞讗 讜讬讛讬 讘讞爪讬 讛诇讬诇讛 讜讛' 讛讻讛. 讚诪砖诪注 诇讛讚讬讗 讚讛拽讘"讛 讛讬讛 诪讻讜讬谉 讘讞爪讬 诇讬诇讛 诪诪砖. 诇讻讱 谞专讗讛 诇注"讚 诇讬讬砖讘 讞讚讗 诪讙讜 讞讚讗 讚讛讗 讚讘注讬 诇诪讬诪专 讚讛拽讘"讛 讗诪专 讻讞爪讜转 讜诇讗 讘讞爪讜转 诇讗讜 诪砖讜诐 砖讗讬谉 诇注诪讜讚 注诇 讞爪讬 诇讬诇讛 诪诪砖 讗诇讗 诪砖讜诐 讚讘砖注转 讛转专讗讛 注讚讬讬谉 讛讬讛 讛讚讘专 砖拽讜诇 讘住驻讬拽讗 讗爪诇 讛拽讘"讛 讗诐 讬砖诇讞 讛诪讻讛 讘讞爪讬 讛诇讬诇讛 诪诪砖 讗讜 拽爪转 拽讜讚诐 诇讻谉 讗讜 诇讗讞专 诪讻谉 讗诇讗 讚讘砖注转 诪注砖讛 谞转讻讜讬谉 讛拽讘"讛 诇讞爪讬 讛诇讬诇讛 诪诪砖 讜讛讗 诪诇转讗 讙讜驻讗 诪拽砖讛 讛砖"住 诪讬 讗讬讻讗 住驻讬拽讗 驻讬' 讚讗砖注转 讛转专讗讛 拽讗讬 讻诇讜诪专 讚诇讬转 诇谉 诇诪讬诪专 讚讘砖注转 讛转专讗讛 讛讬讛 讛讚讘专 讗爪诇讜 讘住驻拽 诇讗讬讝讛 讝诪谉 讬砖诇讞 讛诪讻讛 讻谞"诇:


砖诐 讗诇讗 讚讗诪专 诇讬讛 诇诪讞专 讘讞爪讜转 讻讬 讛砖转讗 讻讜'  讜讘拽爪转 住驻专讬诐 谞诪讞拽 诇诪讞专 讻讬 讛砖转' 讜诇驻注"讚 讗讚专讘讗 讛讬讗 讙讬专住讗 谞讻讜谞讛 讚讘讝讛 讬砖 诇讬讬砖讘 拽讜砖讬讬转 讛转讜住' 讚讛讗 讚拽讗诪专 讚讛拽讘"讛 讗诪专 讘讞爪讜转 诇诪讞专 讻讬 讛砖转讗 诇讗讜 砖讛拽讘"讛 讗诪专 讘驻讬专讜砖 诇砖讜谉 讘讞爪讜转 讗诇讗 讻讱 驻讬专讜砖讜 砖讛拽讘"讛 讚讬讘专 注诐 诪砖讛 讘讞爪讜转 讛诇讬诇讛 诪诪砖 讜讗诪专 诇讜 诇诪讞专 讻讬 讛砖转讗 讜诇驻讬 砖诪砖讛 诇讗 讛讬讛 讬讜讚注 讗诐 讗讜转讜 讚讬讘讜专 讛讬讛 讘讞爪讜转 讛诇讬诇讛 诪诪砖 诪砖讜诐 讚诪砖讛 诇讗 讛讜讬 讬讚注 诇讻讜讬谉 讞爪讬 诇讬诇讛 诪砖"讛 讗诪专 诇讬讛 诇驻专注讛 讻讞爪讜转 讻谉 谞"诇 讜注讬讬谉 注讜讚 讘住诪讜讱:





爪诇"讞

转谞讜 专讘谞谉 讚' 诪砖诪讜专转 讜讻讜' 谞专讗讛 讚讙诐 诇专讘讬 讬讜砖讘 讛拽"讘讛 注诇 讻诇 诪砖诪专 讜砖讜讗讙 讜讙诐 专讘讬 讚专讬砖 讛讗讬 拽专讗 讚讚专讬砖 专"讗 诇注讬诇 讛' 诪诪专讜诐 讬砖讗讙 讗诇讗 讚专讘讬 讚专讬砖 讙"讻 讬转谉 拽讜诇讜 讘驻谞讬 注爪诪讜 讜讛专讬 讻讗谉 讗专讘注. 讜讗诪谞诐 专"讗 讜专' 谞转谉 讚住讘专讬 讙' 诪砖诪讜专讜转 讛讜讬 诇讬诇讛 谞诇注"讚 讚讛诐 讚讜专砖讬诐 讬转谉 拽讜诇讜 讛讜讗 注诇 讛拽讜诇 讛讬讜爪讗 诪谉 讛砖讗讙讛 砖砖讗讙 讛拽"讘讛 讜讛讜讗 讛讘转 拽讜诇 砖砖诪注 专' 讬讜住讬 讜注讬讬谉 住谞讛讚专讬谉 讚祝 讬"讗 注"讗 讘转讜住' 讚"讛 讘"拽 讜诪讘讬讗讜 讛讻讜转讘 讘注讬谉 讬注拽讘 讻讗谉 讜驻讬专讜砖 讛拽专讗 讛' 诪诪专讜诐 讬砖讗讙 讚讛讬讬谞讜 砖讗讙讛 讞讝拽讛 讻讗专讬 讜诪转讜讱 讛砖讗讙讛 讛讝讜 砖讛讬讗 诪诪专讜诐 诪诪讬诇讗 诪诪注讜谉 拽讚砖讜 讬转谉 拽讬诇讜 讚讛讬讬谞讜 拽讜诇 讗讞专 讛讬讜爪讗 诪拽讜诇 讛专讗砖讜谉 讜诇讻谉 谞讚诪讛 专拽 诇讬讜谞讛 砖诪谞讛诪转 讻讬讜谞讛 讜拽讗诪专 讝讛 讘砖讗讙讛 专讗砖讜谞讛 讜讛讛"讚 讘砖转讬 砖讗讙讜转 砖讗讞"讻 砖讬讜爪讗 诪讻诇 砖讗讙讛 讘转 拽讜诇 讜诇讻谉 拽讗诪专 讗讞专 讻讱 讘注讜讘讚讗 讚专' 讬讜住讬 砖讘讻诇 讬讜诐 砖诇砖 驻注诪讬诐 讗讜诪专转 讻讱:


诪"讟 讚专"讻. 讛讗 讚诇讗 诪驻专砖 讟注诪讬' 讚专"讻 诪拽专讗 讚诇注讬诇 砖讛讝讻讬专 专"讗 讛' 诪诪专讜诐 讬砖讗讙 讜讙讜' 谞专讗讛 讚诪讛讗讬 拽专讗 诇讬讻讗 诇诪讬诇祝 诪砖诪讜专讜转 讻诇诇 讚讗讟讜 诪砖诪讜专讜转 谞讝讻专 讘讛讱 拽专讗 诪讛讱 拽专讗 诇讗 讬诇讬祝 专"讗 讗诇讗 讚讛拽"讘讛 砖讜讗讙 砖诇砖 砖讗讙讜转 讗诇讗 诪讚拽讬诐 诇讬' 诇专"讗 讘诇讗"讛 讚讙' 诪砖诪讜专转 讛讜讬 讛诇讬诇讛 诇讻谉 讗诪专讬谞谉 诪住讘专讛 讚讛谞讱 讙' 砖讗讙讜转 讛诐 讘讙' 诪砖诪专讜转 讜讘讙讜祝 讛讚讘专 讚讗诪专 专"讗 砖诇砖 诪砖诪讜专讜转 讗讜诇讬 讙"讻 谞驻拽讗 诇讬' 诪拽专讗 讚讙讚注讜谉 讻诪讛 讚讬诇讬祝 专"谞. 讜讛讗 讚诇讗 驻专讬讱 诇注讬诇 注诇 专"讗 诪"讟 讛讬讬谞讜 诪砖讜诐 砖拽讜讚诐 砖讬讚注讬谞谉 砖讬砖 讻诇诇 驻诇讜讙转讗 讘讝讛 讛讬' 住讜讘专 砖讚讘专 讝讛 讛讜讗 诪讞讜讘诇 讘讬讚 讞讻诪讬 讬砖专讗诇 讗讘诇 讻讬讜谉 讚讞讝讬谞谉 砖讬砖 讘讜 驻诇讜讙转讗 讚转谞讗讬 诇讗 砖讬讬讱 诇诪讬诪专 砖讛讜讗 诪拽讜讘诇 讜诇讻谉 砖讜讗诇 注诇 讻诇 讗' 讟注诪讬'. 讜讘讝讛 谞讬讞讗 砖讛拽讚讬诐 诇砖讗讜诇 诪"讟 讚专"谞 讜讛专讬 专讘讬 谞讝讻专 讘讘专讬讬转讗 转讞诇讛 讜讛"诇 诇驻专砖 讟注诪讬' 讚专讘讬 转讞诇讛 讜诇驻诪"砖 谞讬讞讗 讚讘讗诪专讜 诪"讟 讚专"谞 讻讜讜谞转讜 讙"讻 诇驻专砖 讟注诪讬' 讚专"讗 讜专"讗 讛讜讗 拽讚讬诐 诇专讘讬 诇讻谉 讛拽讚讬诐 诇驻专砖 讟注诪讬':


住讘专 诇讛 讻专' 讬讛讜砖注. 谞诇注"讚 讚讛讱 住讘专 诇讛 诇讗讜 讚讜拽讗 讚讘讝讛 诇讬讻讗 驻诇讜讙转讗 讻诇诇 讗诐 讘谞讬 诪诇讻讬诐 讚专讻诐 诇注诪讜讚 讘讙' 砖注讜转 讜诇讗 砖讬讬讱 讘讝讛 驻诇讜讙转讗 讗诇讗 讚专"讗 诇拽诪谉 讚祝 讟' 注"讘 讘诪砖谞讛 讚讗诪专 注讚 讛谞抓 讛讞诪讛 住讜讘专 讚拽专讗 讜讘拽讜诪讱 诇讗 注诇 拽讬诪转 诪诇讻讬诐 讻讬讜谉 砖讛诐 诪讬注讜讟讗 讚诪讬注讜讟讗 讜诪讛 讚拽讗诪专 讻讗谉 住讘专 诇讛 讻专"讬 讛讬讬谞讜 诪砖讜诐 砖专"讬 讛讝讻讬专 讚讘专 讝讛 砖讘谞讬 诪诇讻讬诐 拽讬讬诪讬 讗讝. 讜讘讝讛 谞讬讞讗 诪讛 讚拽砖讛 讛专讬 讙诐 专"讗 住讜讘专 砖诇砖 诪砖诪讜专讜转 讛讜讬 讛诇讬诇讛 讜讘诪讛 讬转讜专抓 拽专讗 讚拽讚诪讜 注讬谞讬 讗砖诪讜专转 讚讛专讬 专"讗 驻诇讬讙 诇拽诪谉 讘诪砖谞讛 注诇 专"讬 讜讻讘专 专讗讬转讬 诪讬 砖专爪讛 诇驻专砖 讚诇拽诪谉 讘诪砖谞讛 讜讙讜诪专讛 注讚 讛谞抓 讛讞诪讛 诇讗讜 住讬讜诐 讚讘专讬 专"讗 讛讜讗 讜讗诪谞诐 讝讛 讟注讜转 讙诪讜专 讛讜讗 讚讘讛讚讬讗 诪讘讜讗专 诇拽诪谉 讚祝 讱"讛 注"讘 讚拽讗诪专 诇讬诪讗 转谞讗 住转诪讗 讻专"讗 讚讗诪专 注讚 讛谞抓 讛讝诪讛 讜诇驻诪"砖 谞讬讞讗. 讜讛讗 讚诇讗 拽讗诪专 讚专"讻 住讘专 讻专' 讝讬专讗 讗讜 讻专讘 讗砖讬 诇拽诪谉 讜诪住讜祝 讗砖诪讜专讛 专讗砖讜谞讛 讛讬' 诪转谞诪谞诐 讻住讜住 讗讜 注讜住拽 讘转讜专讛 讜诪讞爪讜转 讜讗讬诇讱 讛讬' 诪转讙讘专 讻讗专讬 讜讘砖讬专讜转 讜转砖讘讞讜转 讚讗"讻 讗讻转讬 讛讬' 拽砖讛 拽专讗 讚拽讚诪转讬 讘谞砖祝 诪讛 注讘讬讚 诇讬'. 讜讗诪谞诐 讗讻转讬 讛讜讛 诪爪讬 诇诪讬诪专 诪转讞诇转 讛谞砖祝 注讚 住讜祝 讗砖诪讜专讛 专讗砖讜谞讛 讛讬' 诪转谞诪谞诐 讻住讜住 讜诪住讜祝 讗砖诪讜专讛 专讗砖讜谞讛 注讚 讞爪讜转 讛讬' 诪转讙讘专 讻讗专讬 讘转讜专讛 注讚 讞爪讜转 讜诪讞爪讜转 讜讗讬诇讱 讘砖讬专讜转 讜转砖讘讞讜转 讗诇讗 讚谞讬讞讗 诇讬' 诇转专抓 住讘专 讻专' 讬讛讜砖注:


讜讗专"讝 讗专"讗 讗专讬讘"诇 讗讬谉 讗讜诪专讬诐 讘驻谞讬 讛诪转 讜讻讜' 讚讬谉 讝讛 讗讬谉 讻讗谉 诪拽讜诪讜 讗诇讗 讛讘讬讗讜 诇诪住诪讱 讗讚诇注讬诇 讚讙"讻 讗诪专讜 专"讝 讗专"讗 讗专讬讘"诇 讗讘诇 诪拽讜诪讜 砖讛讬' 专讗讜讬 诇讜 讛讜讗 讘专"驻 诪讬 砖诪转讜 砖诪讘讬讗 砖诐 讘专讬讬转讗 诇讗 讬讛诇讱 讘讘讬转 讛拽讘专讜转 讜转驻讬诇讬谉 讘专讗砖讜 讜讻讜'. 讜讛专讬"祝 讜讛专讗"砖 讘讗诪转 讛讘讬讗讜 讛讱 讚讬谞讗 讚专' 讝专讬拽讗 讙"讻 砖诐 讜讟注诪讗 讚讬讚讛讜 注诇 砖诇讗 讛讘讬讗讜讛讜 讻讗谉 讘诪拽讜诪讜 砖住讬讚专讜讛讜 专讘讬谞讗 讜专"讗 讘砖"住 讬讘讜讗专 诇拽诪谉. 讜诪专谉 讛讘"讬 讘讬"讚 住讬' 砖诪"讚 讜讘讻"诪 驻讬"讙 诪讛诇' 讗讘诇 专砖诐 讛诪专讗讛 诪拽讜诐 砖诇 讚讬谉 讝讛 讚讗"讗 讘驻谞讬 讛诪转 讘专讻讜转 专"驻 诪讬 砖诪转讜 讜讙专诐 诇讜 砖讙讬讗讛 讝讜 诇驻讬 砖专讗讛 讘讚讘专讬 讛专讬"祝 讜讛专讗"砖 砖讛讜讗 砖诐 讜讛讬' 住讘讜专 讚讙诐 讘转诇诪讜讚 讛讜讗 砖诐 讜讟注诪讜 砖诇 讛专讬"祝 砖讛讘讬讗讜 砖诐 诪砖讜诐 讚诇讻讗讜专讛 讛讱 诪讬诪专讗 讚专"讝 讛讜讗 诪讬诪专讗 砖讗讬谞讛 爪专讬讻讛 讚诪讗讬 拽诪"诇 转谞讬谞讗 诇讗 讬讛诇讱 讗讚诐 讘讘讛"拽 讜讻讜' 讜拽讜专讗 讘讜 讛专讬 砖讗住讜专 诇注住讜拽 讘转讜专讛 讘讘讛"拽 讜拽"讜 讘驻谞讬 讛诪转 讛诪讜讟诇 诇驻谞讬谞讜 讜讘砖诇诪讗 诇诇讬砖谞讗 讘转专讗 讚讻讗谉 讚专"讝 讙诐 诪讬诇讬 讚注诇诪讗 讗讜住专 讘驻谞讬 讛诪转 讜讝讛 诇讗 砖谞讬谞讜 砖诐 讘讘专讬讬转讗 讜讗祝 讚拽讗诪专 讜讻"砖 诪讬诇讬 讚注诇诪讗 讗驻"讛 讗讬爪讟专讱 专"讝 诇讗诪专讜 诇讗驻讜拽讬 诪诇讬砖谞讗 拽诪讗 讗讘诇 诇诇"拽 讚专"讝 讗讬谞讜 讗讜住专 讗诇讗 讚讘专讬 转讜专讛 讗"讻 诪讗讬 拽诪"诇 转谞讬谞讗 讜诇讜诪专 讚专"讝 讛讬转讬专讗 讗转讬 诇讗砖诪讜注讬谞谉 讚讚讘专讬讜 砖诇 诪转 诪讜转专讬诐 讚讗讬谉 诇砖讜谞讜 砖诇 专"讝 诪砖诪注 砖讘讗 诇讛讜专讜转 讛讬转专讗 专拽 讗讬住讜专讗 讜诇讻谉 讻"诇 诇驻讬 砖讛讘专讬讬转讗 诇讗 讗住专讛 专拽 转讜讱 讚' 讗诪讜转 讜讻讚诪讜拽诪讬谞谉 诇拽诪谉 讚祝 讬"讞 注"讗 讜讗转讬 专"讝 诇讜诪专 讚讘驻谞讬 讛诪转 讛诪讜谞讞 诇驻谞讬谞讜 讻诇 讛讞讚专 讗住讜专 讜讗祝 讚诇讗 砖讬讬讱 讞讜抓 诇讚"讗 诇讜注讙 诇专砖 诪"诪 讗住讜专 讚诪转讞讝讬 讻诪住讬讞 讚注转讜 诪诇讛讟驻诇 讘拽讘讜专转讜 讜诪转讬讬讗砖 诪诇拽讘专讜 讻诪讜"砖 讛讘"讬 讘讬"讚 讘住讬诪谉 砖诪"讚 讜讘讝讛 讬讜讘谞讜 讚讘专讬 讛专讗"砖 诇拽诪谉 讘驻' 诪讬 砖诪转讜 讚讗讞专 砖讛讘讬讗 讚讘专讬 专讘讬谞讜 讛讗讬 讚讻诇"拽 注讘讚讬谞谉 讜讗讬谞讜 讗住讜专 讗诇讗 讚讘专讬 转讜专讛 诪住讬讬诐 讛专讗"砖 讜讞讜抓 诇讗专讘注 讗诪讜转 诪讬讬专讬 讜诇驻诪"砖 谞讬讞讗 讚讛讗 讘讛讗 转诇讬讗 砖讜讘 诪爪讗转讬 讘诪注讚谞讬 诪诇讱 砖诐 砖讻转讘 讙"讻 讜讛谞讗谞讬 讜讛诪注"诪 讛拽砖讛 砖诐 讚讛专讬 讙诐 讘诪转 注爪诪讜 讗诪专讜 诪转 转讜驻住 讗专讘注 讗诪讜转 诇拽"砖 讛专讬 砖讙诐 讘诪转 注爪诪讜 讗讬谞讜 讗住讜专 专拽 转讜讱 讚' 讗诪讜转 讜转讬专抓 讛诪注"诪 讚拽"砖 讛讜讗 讚讘专 砖讬砖 诇讜 拽爪讘讛 讜讻砖讬住讬讬诐 讞讜讝专 诇爪专讻讬 讛诪转 诇讗 讗住专讜 专拽 转讜讱 讚"讗 诪砖讗"讻 砖讗专 讚"转 讛讜讗 讚讘专 砖讗讬谉 诇讜 拽爪讘讛 讜讗讬谉 诇讛拽砖讜转 诇驻讬 住讘专转讜 谞住转专 拽讜砖讬转 讛讙诪' 砖诐 讘驻' 诪讬 砖诪转讜 砖讛拽砖讛 诪转讜 讜诪砖诪专讜 讗讬谉 讗讘诇 诪讛诇讱 讘讘讛"拽 诇讗 讜讛转谞讬讗 诇讗 讬讛诇讱 讗讚诐 讘讘讛"拽 讜讻讜' 讜诪讗讬 拽讜砖讬讗 讘专讬讬转讗 讗讬讬专讬 讘拽讜专讗 砖讗专 转讜专讛 讜讻讗谉 讘诪砖诪专讜 诪讬讬专讬 讘拽"砖 爪专讬讱 诇讜诪专 讚讘讘讛"拽 诇讗 砖讬讬讱 诪转讬讗砖 诪诇拽讘专讜 讜诇讗 砖讬讬讱 诇讞诇拽 讘讬谉 讚讘专 砖讬砖 诇讜 拽爪讘讛 诇砖讗专 讚"转 讜注讜讚 讚讘讘专讬讬转讗 诪驻专砖 讘讛讚讬讗 诪砖讜诐 诇讜注讙 诇专砖 讜讝讛 砖讬讬讱 讙诐 讘拽"砖:


讜讛专讬"祝 砖诇讗 讛讘讬讗 讚讘专讬 专"讝 讻讗谉 讜讛讘讬讗讜 诇拽诪谉 讘驻' 诪讬 砖诪转讜. 谞诇注"讚 诇讛讜专讜转 讚讗驻讬诇讜 讞讜抓 诇讚"讗 讗住讜专 讚讗诇"讻 诪讛 讛讜住讬祝 讗讘专讬讬转讗 讜注讜讚 讚讗诇"讻 讛讬' 诇讛专讬"祝 诇住讬讬诐 讛讱 讜讚讜拽讗 转讜讱 讚"讗 讗讞专 讚讘专讬 专"讝 讜诪讚讛拽讚讬诐 讛专讬"祝 讛讱 讜讚讜拽讗 转讜讱 讚"讗 诇诪讬诪专讗 讚专"讝 诪讻诇诇 讚讛讱 讚专"讝 砖讬讬讱 讗驻讬' 讞讜抓 诇讚"讗. 讜讛诪注"诪 讜讛诇讞"诪 讘驻讬"讙 诪讗讘诇 专爪讜 诇讛讜讻讬讞 诪讚讘专讬 讛专讬"祝 讚讚讜拽讗 转讜讱 讚"讗 讜讗谞讬 诪讛 砖谞诇注"讚 讻转讘转讬. 讜讘讝讛 谞诇注"讚 讻讜讜谞转 讚讘专讬 讛诪专讚讻讬 讘住讜祝 诪住' 诪"拽 砖讻转讘 讚诇诇"拽 讻诇 讛讞讚专 讗住讜专 讜讗祝 砖讘诪专讚讻讬 讛讙讬专住讗 讛驻讜讻讛 谞诇注"讚 讚讟注讜转 谞驻诇 讘讚驻讜住 讜爪"诇 讛讙讬专住讗 讻诪讜 讘讙诪专讗:


讜讛转讜住' 讻讗谉 讘讚"讛 讗讬谉 讗讜诪专讬' 砖讛讘讬讗讜 讚讘专讬 专讘讬谞讜 讛讗讬 讜住讬讬诪讜 讚讚讜拽讗 转讜讱 讚"讗 讜讗"讻 拽砖讛 注诇 讚讘专讬讛诐 诪讛 讛讜住讬祝 专"讝 注诇 讛讘专讬讬转讗 谞诇注"讚 讚讬砖 住讘专' 讚讘谞拽讬讘讜转 讗讞专 诪讜转谉 诇讗 砖讬讬讱 讘讛讜 诇讜注讙 诇专砖 砖讛专讬 讙诐 讘讞讬讬讛讜谉 驻讟讜专讬诐 诪拽"砖 讜诪转诇诪讜讚 转讜专讛 讜讗"讻 讘专讬讬转讗 讚诪讬讬专讬 讘讘讛"拽 讜砖诐 拽讘讜专讬诐 诪转讬诐 讛专讘讛 讜砖诐 砖讬讬讱 诇讜注讙 诇专砖 讘砖讘讬诇 讛讝讻专讬诐 讛拽讘讜专讬诐 砖诐 讗讘诇 讘诪转 讛诪讜注诇 讛讬' 诪拽讜诐 诇讜诪专 讚讗诐 谞拽讬讘讛 讛讬讗 讛诪转讛 讬讛讬' 诪讜转专 诇讜诪专 砖诐 讚"讛 拽诪"诇 专"讝 讗"讗 讘驻谞讬 讛诪转 讬讛' 讛诪转 诪讬 砖讬讛讬' 讛谉 讝讻专 讛谉 谞拽讬讘讛 讗讬谉 讗讜诪专讬诐 讚讘专讬 转讜专讛 讜注讬讬谉 讘诪"诇 驻讬"讙 诪讛诇' 讗讘诇. 讜诇拽诪谉 讚祝 讬"讞 砖讛拽砖讛 诪转讜 讜诪砖诪专讜 讗讬谉 讜讻讜' 讛讬' 讬讻讜诇 诇转专抓 讚诪转讜 讜诪砖诪专讜 讗驻讬诇讜 讛讬讗 谞拽讬讘讛 讗讘诇 注讚讬讬谉 讛讬' 拽砖讛 诪转驻诇讛 砖讛专讬 谞砖讬诐 讞讬讬讘讜转 讘转驻诇讛 讜讗"讻 诇诪讛 爪专讬讻讛 讛诪砖谞讛 诇讜诪专 砖驻讟讜专讬诐 诪转驻诇讛 讜讛诇讗 讙诐 讛诪讛诇讱 讘讘讛"拽 驻讟讜专 讜诇讻讱 讛讜爪专讱 诇转专抓 讜诇讞诇拽 讘讬谉 转讜讱 讚"讗 诇讞讜抓 讚"讗. 讜讗诪谞诐 诇驻讬 诪讛 砖讬转讘讗专 诇拽诪谉 讘讚讘专讬谞讜 讘专"驻 诪讬 砖诪转讜 讚讛转讜住' 诇讗 讙专住讬 讘诪砖谞讛 讜诪谉 讛转驻诇讛 讜注讬讬谉 讘转讬"讟 砖诐 拽砖讛 讻谞"诇 讜讬讘讜讗专 讘讚讘专讬谞讜 砖诐:


讙讬专住讗 讬砖讬讘讛 讛讬讗 讗诇讗 讚讗诪专 诇讬' 诇诪讞专 讻讞爪讜转 讻讬 讛砖转讗 讜讘住驻专讬诐 讞讚砖讬诐 谞诪讞拽 诇诪讞专 讻讬 讛砖转讗 讜讗讬 讛讜讛 诪拽讬讬诪讬谞谉 讛讙讬专住讗 讛讬砖讬谞讛 诇讗 讛讜讛 拽砖讛 拽讜砖讬转 讛转讜住' 讘讚"讛 讜讗转讗 讗讬讛讜 讜注讬讬谉 讘驻谞讬 讬讜砖注 讜讗诪谞诐 讛讜讗 讟注讜转 讜讻讚讬谉 谞诪讞拽 讚讗讬讱 讗驻砖专 讚讛拽"讘讛 讚讬讘专 注诐 诪砖讛 讘讞爪讜转 诇讬诇讛 讜讛诇讗 诇讗 讚讘专 讛拽"讘讛 讘砖讜诐 驻注诐 注诐 诪砖讛 专拽 讘讬讜诐 讜注讬讬谉 讘驻讬专讜砖 专砖"讬 讘驻' 讘讗 讘驻住讜拽 讛讞讜讚砖 讛讝讛 诇讻诐 讜注讬讬谉 讘诪讛专砖"讗 讘讞"讗 讜讘讗讜拽讬诪转讗 讚专讘 讗砖讬 谞诇注"讚 讚讗祝 讚讘注诪讚讜 诇驻谞讬 驻专注讛 谞讗诪专 诇讜 讻诪讜 砖驻讬' 专砖"讬 讘讞讜诪砖 谞诇注"讚 砖讛拽"讘讛 讚讬讘专 注诪讜 讘讬讜诐 住诪讜讱 诇讞砖讬讻讛 讜讛转诪讛诪讛 诪砖讛 砖诐 讘驻诇讟专讬谉 砖诇 驻专注讛 注讚 讞爪讜转 诇讬诇讛:





诪专讗讬转 讛注讬谉

转谞讜 专讘谞谉 讚' 诪砖诪专讜转 讛讜讬 讛诇讬诇讛 讚讘专讬 专讘讬 专讘讬 谞转谉 讗讜诪专 讙'. 专讗讬转讬 诇讛专讘 注讬讜谉 讬注拽讘 讝"诇 砖讻转讘 谞专讗讛 讚驻诇讬讙讬 讗讬 诪砖诪专讜转 讛诐 讻谞讙讚 讙' 讗讘讜转 讗讜 讻谞讙讚 讚' 讗诪讛讜转 讜诪讛"讟 转拽讜谉 诇讗讛 讜专讞诇 讻讬讚讜注 诇讬"讞 讜讘讻"讞 讻转讘 讚专讘讬 讗转讬 诪讚讜讚 诪讛驻讱 讘讝讻讜转讬讛 讜注诐 讚讜讚 讚' 专讙诇讬 诪专讻讘讛 讜专讘讬 谞转谉 住讘专 讚讜拽讗 讙' 专讙诇讬 诪专讻讘讛 讗讘专讛诐 讬爪讞拽 讬注拽讘 讜讚讜讚 谞讚讞讛 诪驻谞讬 讞讟讗讜 注讻"诇. 讜讗谞讬 转诪讬讛 诪讗讚 讗讬讱 诇讗 诪住转驻讜 专讘谞谉 讜讛专讬 讗讝"诇 讚讚讜讚 讛注"讛 诇讗 讞讟讗 讜注讻"讝 讛注讬讚讛 注诇讬讜 专讛"拽 讘专讻讬 讻砖诇讜 诪爪讜诐 讜讚讜讚 诪诇讱 讬砖专讗诇 讞讬 讜拽讬讬诐 讜讗诪专讬谞谉 驻专拽 讘诪讛 诪讚诇讬拽讬谉 讚讘拽讜 砖注专讬诐 讝讘"讝 讜讛讘讬讗 砖诇诪讛 讛注"讛 讗专讜谞讜 砖诇 讚讜讚 讛注"讛 讜讗诪专 讘注讘讜专 讚讜讚 注讘讚讱 讜讻讜' 讜谞驻转讞讜 讛砖注专讬诐 讜讬讚注讜 讻诇 讬砖专讗诇 砖诪讞诇 诇讜 讛拽讘"讛 讜谞讛驻讻讜 驻谞讬 砖谞讗讬 讚讜讚 讜讻讜' 讜讗诪专讜 讘诪讚专砖 讘讗讜转讛 砖注讛 讞讬讛 讚讜讚 讜讗讬讱 住"讚 讚专讘谞谉 诇讜诪专 讚讚讜讚 谞讚讞讛 讞"讜. 讜转讜 讘转讞讬诇讛 讗诪讗讬 讙' 讜讻讬讜爪讗 讬砖 诇讚拽讚拽 注讜讚 讜讗讬谉 诇讛讗专讬讱 讙诐 诪"砖 讛专讘 讝"诇 讻谞讙讚 讚' 讗诪讛讜转 讜讻讜' 诇讬讜讚注讬 讞谉 讬砖 诇讛砖讬讘 讜讗讬谉 诇讛讗专讬讱:





驻转讞 注讬谞讬诐

讜专' 谞转谉 住讘专 诇讛 讻专' 讬讛讜砖注 讚转谞谉 专' 讬讛讜砖注 讗讜' 注讚 讙' 砖注讜转 讜讻讜' 讻谉 讛讬讗 讙讬专住转 讛住驻专讬诐. 讜专讗讬转讬 诇专砖"诇 讘讛讙讛讜转讬讜 砖讻转讘 讜讝"诇 讜专' 谞转谉 住"诇 讻专' 讬讛讜砖注 讚转谞讬 专' 讬讛讜砖注 讗讜诪专 注讚 讙' 砖注讜转 讜讻讜' 讻爪"诇 讜谞"讘 驻讬' 讛讜讗 注诇 讛拽专讗 讚拽讚诪讜 注讬谞讬 讗砖诪讜专讜转 注讻"诇 讜谞专讗讛 讚讛讜爪专讱 诇讝讛 诪砖讜诐 讚诇讙讬专住转 讛住' 讚讙专住讬' 讻讚转谞谉 拽砖讛 讚诇讗 驻诇讬讙讬 讗诇讗 讘讝诪谉 拽"砖 讗讘诇 讘讛讗 讚讚专讱 诪诇讻讬诐 诇注诪讜讚 讘砖诇砖 砖注讜转 诇讗 砖讬讬讱 驻诇讜讙转讗 讜讗诪讗讬 讗爪讟专讬讱 诇讗讜拽讜诪讬讛 讻专' 讬讛讜砖注 诪讬讛讜 谞专讗讛 讚讙讬专住转 讛住驻专讬诐 注讬拽专 讜诇讗 诪住转讘专 讚专' 讬讛讜砖注 讗转讬 诇驻专讜砖讬 拽专讗 讚讛诇砖讜谉 讗讬谞讜 诪讜专讛 讻谉 讻诇诇. 讜砖驻讬专 拽讗诪专 讜专' 谞转谉 住讘专 诇讛 讻专' 讬讛讜砖注 讚转谞谉 讜讻讜' 讻诇讜诪专 讚专' 谞转谉 讚注砖' 注讬拽专 诪讘谞讬 诪诇讻讬' 讜诪驻专砖 拽专讗 讛讻讬 住讘专 讻专' 讬讛讜砖注 讚诪砖谞转谞讜 讚注讚 讗讜转讜 讝诪谉 诪拽专讬 讝诪谉 砖讻讬讘讛. 讗诪谞诐 讗讬 诇讗讜 住讘专转 专' 讬讛讜砖注 谞讛讬 讚讘谞讬 诪诇讻讬诐 讬砖谞讬诐 注讚 砖诇砖讛 砖注讜转 诪"诪 讘讟讬诇讬 讘诪讬注讜讟讬讬讛讜 讜诇讗讜 讝诪谉 砖讻讬讘讛 诪拽专讬 讜诇讬讻讗 诇讗讜拽讜诪讬 拽专讗 讘讛讻讬:
讜讘注谞讬谉  砖诇砖 诪砖诪专讜转 专讗讬转讬 转砖讜讘讛 讻"讬 诇专讘讬谞讜 讛讗讬讬 讙讗讜谉 讝爪"诇 讘砖讜"转 讛讙讗讜谞讬诐 讻"讬 住讬' 住"讝 砖讻转讘 讜讗谞谉 讞讝讬 诇谉 驻讬专讜砖 讙' 砖讗讙讜转 讗诇讜 讘讙' 诪砖诪专讜转 讻谞讙讚 驻专拽讬' 讚转谞谉 讘诪住' 讬讜诪讗 讘讻诇 讬讜诐 转讜专诪讬谉 讗转 讛诪讝讘讞 讘拽专讬讗' 讛讙讘专 讗讜 住诪讜讱 诇讜 诪诇驻谞讬讜 讗讜 诪诇讗讞专讬讜 讘讬讜讛"讻 诪讞爪讜转 讜讘专讙诇讬诐 诪谉 讛讗砖诪讜专讛 讛专讗砖讜谞讛 讜讝讜讻专 讗讜转谉 讛拽讘"讛 讗讜转谉 讙' 注讜谞讜转 讜砖讜讗讙 注诇讬讛谉 讜诇讛讻讬 诪住转讬讬注讗 诪讬诇转讗 诪诪讗讬 讚讗诪专讬谞谉 讻讬 拽讗 讞砖讬讘 住讜祝 诪砖诪专讛 专讗砖讜谞讛 讜讗诪爪注讬转 讚讗诪爪注讬转讗 讜转讞诇转 诪砖诪专讛 讗讞专讜谞讛 讜讛讻讬 诪讻讜讜谉 讛注谞讬谉 诇讗讜转谉 讙' 注讜谞讜转 砖讛讬讜 转讜专诪讬谉 讗转 讛诪讝讘讞 讜讛谉 砖注讜转 砖诇 转讞谞讜谞讬诐 讜讬砖 诇讜 诇讚讗讜讙 注诇 讞专讘谉 讛讘讬转 诪砖诇 诇转诇诪讬讚 讛讬讜砖讘 诇驻谞讬 专讘讜 讜专讜讗讛 诇专讘讜 诪爪专 讛讜讗 诪爪专 注诪讜 讜诪砖讞专' 讛讘讬转 讗讬谉 砖讞讜拽 诇驻谞讬讜 诇讻讱 讗住讜专 诇讗讚诐 砖讬诪诇讗 砖讞讜拽 讘驻讬讜 讘注讛"讝 讜讘讙诪' 讚转诪讬讚 转谞讬 专' 讞讬讬讗 讻诇 讛注讜住拽 讘转讜专讛 讘诇讬诇讛 砖讻讬谞讛 讻谞讙讚讜 砖谞讗诪专 拽讜诪讬 专讜谞讬 讘诇讬诇讛 诇专讗砖 讗砖诪讜专讜转 讜诪"诪 讞讬讬讘讬谉 讘讬转 讬砖专讗诇 诇砖讞专 讘诇讬诇讜转 讜讘讗砖诪讜专讜' [诪讚拽讗诪专 讛讙讗讜谉 讜讞讬讬讘讬谉 讘讬转 讬砖专讗诇 诇砖讞专 讜讻讜' 讜讞讜讘讛 注诇 转"讞 诇注住讜拽 讘转讜专讛 讜讻讜' 讛专讗转 诇讚注转 诪驻讬 讻讘讜讚 讛讙讗讜谉 讝"诇 讚讞讬讜讘 诇拽讜诐 讘讗砖诪讜专讜转 讞讬讬诇讗 讘讻讜诇诇 讘讬谉 诇转诇诪讬讚讬 讞讻诪讬诐 讘讬谉 诇讘注诇讬 讘转讬诐 讻讬 讗祝 诪讬 砖讗讬谞讜 讬讜讚注 诇诇诪讜讚 诪讞讜讬讘 诇砖讞专 讜诇讛专讘讜转 讘转讞谞讜谞讬诐 注诇 讞专讘谉 讛讘讬转. 讜讻"砖 讻讬 专讜讘 讘注诇讬 讘转讬诐 讬讻讜诇讬诐 诇诇诪讜讚 转讛诇讬诐. 讜砖诪注转讬 诪讗讚诐 讙讚讜诇 讜诪拽讜讘诇 讚讗驻砖专 讚讙诐 诇讗讝讛专转 专讘讬谞讜 讛讗专"讬 讝爪"诇 注诇 讛诪拽专讗 讘诇讬诇讛. 讗讬谉 讛转讛诇讬诐 讘讻诇诇 注讻"讚. 讜讬砖 住诪讱 诪讘"专 驻' 住"讞 讚讗诪专讜 讚讬注拽讘 讗注"讛 讛讬讛 拽讜专讗 转讛诇讬诐 讘诇讬诇讛 讜转讜 讻讬 诇讗 谞讗诪专讜 讻诇 讛砖注讜专讬诐 讛诇诇讜 讗诇讗 诇讬讜讚注讬诐 诇讗 诇诪讬 砖讗讬谞讜 讬讜讚注 讻讬 讗诐 拽专讜讗 诪拽专讗 讜驻砖讜讟. 讜讛讜讝拽拽转讬 诇讝讛 诇驻讬 砖讙讚讜诇 讗讞讚 爪讚讚 讻讬 讗讬谉 讞讬讜讘 诇拽讜诐 讘讗砖诪讜专讜转 讗诇讗 诇转诇诪讬讚讬 讞讻诪讬诐. 讜讻讘专 讻转讘转讬 讘诪拽讜诪讜 砖诪讝讛专 讛拽讚讜砖 诪讜讻讞 诇讛驻讱 讻讗砖专 讛讜讻讬讞 讛专讘 讛讞住讬讚 讜拽讚讜砖 诪讛专"讗 讚讬 讜讬讚讗住 讝诇讛"讛 讘住驻专讬讜 讛拽讚讜砖讬诐 专讗砖讬转 讞讻诪讛 讜转讜爪讗讜转 讞讬讬诐 注"砖]. 讜诇讛专讘讜转 讘转讞谞讜谞讬诐 注诇 讞专讘谉 讛讘讬转 讜讞讜讘讛 注诇 转"讞 诇注住讜拽 讘转讜专讛 讜讘注谞讬谉 讛拽专讘谞讜转 讚讻转讬讘 讛谞讛 讘专讻讜 讗转 讛' 讜讻讜' 诪讗讬 讘诇讬诇讜转 讗诇讜 转"讞 讛注讜住拽讬诐 讘转讜专讛 讘诇讬诇讛 诪注诇讛 注诇讬讛谉 讻讗诇讜 注讜住拽讬谉 讘注讘讜讚讛 讜讻转讬讘 诇注讜诇诐 讝讗转 注诇 讬砖专讗诇 讜专' 讬讜讞谞谉 讗诪专 讗诇讜 转"讞 讛注讜住拽讬诐 讘讛诇讻讜转 注讘讜讚讛 讘诇讬诇讛 诪注讛"讻 讻讗诇讜 谞讘谞讛 讘讛诪"拽 讘讬诪讬讛诐 注讻"诇 讜讘讛讗 讚砖诇砖 诪砖诪专讜转 谞讗诪专讜 讛专讘讛 爪讜专讜转 讜注诪"砖 讛专讘 讙讜驻讬 讛诇讻讜转 讚祝 拽"讞 讜诪"砖 讘注谞讬讜转讬 讘拽讜谞讟专讬住 讻住讗 讚讜讚 讚专讜砖 讛' 讘住"讚:


讗"专 讗讘讗 讘专 讻讛谞讗 诇讗 讗诪专谉 讗诇讗 讘讚"转 讜讻"砖 诪讬诇讬 讚注诇诪讗. 诇砖讜谉 诇讗 讗诪专谉 诇讻讗讜专讛 讗讬谞讜 诪转讬砖讘 讜诪讛专"讬 驻讬谞讟讜 驻讬专砖 讘讗专 讛讬讟讘 讜专讗讬转讬 讘砖讗诇转讜转 讚专讘 讗讞讗讬 驻' 讞讬讬 砖专讛 讜讛专讬"祝 驻' 诪讬 砖诪转讜 讜诪专讚讻讬 砖讬诇讛讬 诪"拽 住讬' 转转拽讞"讬 讚讙专住讬 诇讗 谞爪专讻讛 讗诇讗 诇讚讘专讬 转讜专讛. 讜讛讬讗 讙讬专住讗 讚讜讜拽谞讬转:





砖注专讬 转讜专转 讘讘诇

(讙 讘 专砖"讬) 讚"讛 讻谞讜专 讜讻讜' 专讜讞 诪讝专讞讬转 讜讻讜' 讚专讜诪讬转 讜讻讜' 诪注专讘讬转 讜讻讜' 爪驻讜谞讬转.鈥斪懽斪捵斪曌� 讛讙专"讗 注诇 讝讛 讻转讘; 讗讬谞讜 讻谉; 讜讟注诪讜 诪驻谞讬 砖诪爪讗 讘讝讛专 讞讚砖 驻' 讘专讗砖讬转 住讚专 讗讞专: 诪讝专讞, 诪注专讘, 讚专讜诐 讜爪驻讜谉. 讗讘诇 驻专砖"讬 注讬拽专, 砖讻谉 讘住驻专 讛诪谞讜讞讛 讜讛转谞讜注讛 诇讛讞讜拽专 专' 爪讘讬 专讗讘讬谞讗讜讜讬讟砖 住讬诪谉 转拽驻"讞 讻转讘, 砖讘讗专爪讜转 讛拽讚诐 谞讟讬讜转 讛专讜讞讜转 讛谉 讻住讚专 砖讻转讘 专砖"讬 讝"诇.





讬讚 讚讜讚

讗讬谉 讗讜诪专讬诐 讘驻谞讬 讛诪转 诇砖讜谉 诇讬诪讜讚讬诐 讚祝 讬"讚 注"讚 讟"讜 注"讗:


讙 诪砖诪专讜转 讛讜讬 讛诇讬诇讛. 讙讜驻讬 讛诇讻讜转 讚祝 拽"讝 注"讗:


讜专' 谞转谉 住讘讬专讗 诇讬讛 讻专' 讬讛讜砖注 诇讞诐 住转专讬诐 讝讛讘 砖讘讗 砖讗讙转 讗专讬' 讚祝 讜讬讜 注"讘:


讜讚讜讚 讘驻诇讙讗 讚诇讬诇讛 讛讜讛 拽讗讬 诪注讬讬谉 讙谞讬诐 诪讝专讞讬 讚祝 住"讗 注"讗:


讜讗转讗 讗讬讛讜 讜讗诪专 讻讞爪讜转 砖谞讜转 讞讬讬诐 住"讝 注"讘 诪注讬讬谉 讙谞讬诐 驻"讙 注"讘. 讚讘专讬 讛转讜住驻讜转 砖诐. 专爪讜祝 讗讛讘讛:


诪讬讚 讬讜注爪讬' 讘讗讞讬转讜驻诇 专砖讘"讗 住讬诪谉 诪"讞:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





讝讻专 讬讛讜住祝

讘讞讚转讗 讜注专砖状讬 诇拽诪谉 谞状讚 讗壮 讚状讛 讗转驻专拽讜 讙诪壮 讜专状谞 住状诇 讻专状讬, 讜爪状诇 讚讙诐 诇转"拽 讚专状讬 诇拽诪谉 讟壮 讘壮 讗讬谞讜 讞讜诇拽 讘诪爪讬讗讜转 讗诇讗 讚住状诇 讚诇讗 讛讜讬 讝诪谉 拽讬诪讛 讚拽专讗 讜诇状诇 拽讚诪讜 注讬谞讬 讗砖诪讜专讜转 讗讜 讚谞拽讟 专状讬 讻讬讜谉 讚诪讬谞讬壮 砖诪注讬谞谉 讚讛讜讬 讙壮 砖注讜转 讜专状讗 驻诇讬讙 讚诇讗 讗讝诇讬谞谉 讘转专 讘谞讬 诪诇讻讬诐 讗讘诇 讜讚讗讬 讙诐 诇讚讬讚讬壮 诪转讜拽诪讬 讛讗 讚专状谞 诪砖讜诐 讚拽讗讬 讗讝诪谉 拽讬诪讛 诇讛讱 砖谞讜讬讗 讚讛讗 专"讗 谞诪讬 住状诇 讛讻讬 诇拽诪谉 讻讛状讘 讘讬谉 转讻诇转 诇讻专转讬 讜诇讚讬讚讬壮 讛讜讬 砖诇砖 讗砖诪讜专讜转 讜注专砖状讬 驻住讞讬诐 讻讝"讗 讚状讛 讬讜诇讬讱 讜注壮 砖讘转 拽"讝 讘壮 讜讘讻讜专讜转 讟状讜 讗壮 讜转诪讜专讛 诇状讙 讘' 讜注专砖状讬 讘讬爪讛 讻状讚 住注状讗 讜转讜壮 讞讜诇讬谉 谞状讞 住注状讗 讜注壮 注专讜讘讬谉 爪讞"讗 讜诪爪注转讗 专状讬 讚拽讗讬 讙状讻 注诇 讛转状拽 讘专 驻诇讜讙转讬壮 讚诪讞诪讬专 讟驻讬 诪专"讬, 讜注爪诇"讞 砖转诪讛 讚诪驻专砖 讚专状谞 讘专讬砖讗 砖诇讗 讻住讚专 讛转讜住驻转讗 讜诇讗 注讬讬谉 讚讛讱 诪状讟 讚拽讗诪专 讛讜讗 诇砖讜谉 讛转讜住驻转讗 讜讘讙诪壮 诪驻专砖 诇讬壮 讗讞状讻 讟注诪讬壮 讚专状谞 :


转讜' 讚"讛 讗讬谉 讜讚讜拽讗 讘讚状讗. 讛谞讛 诇拽诪谉 讬讞状讗 讘诪讛诇讱 讘讘讛状拽 讜住状转 讘讝专讜注讜 讚讞讜抓 诇讚"讗 砖专讬 讜讗讞状讻 讛住诪讬讱 讛专讬状祝 诪讬诪专讗 讚专状讝 讜砖诐 讙专讬住 诪砖诪讬壮 讚专状诇 讜注讬壮 诇讞状诪 住状讙 诪讛壮 讗讘诇 讛状讟 砖讛转讜住壮 讚拽讚拽讜 讚讛专讬状祝 拽讗讬 讘诪讗讬 讚住诇讬拽 诪讬谞讬壮 讚讛讜讬 讘转讜讱 讚状讗 讜诇讛讻讬 住诪讻讬谞讛讜 讗讛讚讚讬 讘驻壮 诪讬 砖诪转讜 讬注砖状讘. 讜讗讜诇诐 讘讚讛专讗状砖 砖诐 诪讘讜讗专 注状砖 讛专讬状祝 诇讛讬驻讱 讚讛讗 讚讗住专讬谞谉 讘驻谞讬讜 砖诇 诪转 讘讚状转 讗驻讬诇讜 讘讞讜抓 诇讚状讗 讜注讬壮 讘诪注讬讜状讟 讚讘讗诪转 讘讘专讬讬转讗 诪驻讜专砖 讟驻讬 讚讗驻讬壮 注诇 拽讘专讜 讜诇状诪 讘驻谞讬讜 讜注状讻 讚谞拽讬讟 专状讝 诇专讘讜转讗 讚讗驻讬壮 讞讜抓 诇讚状讗 谞诪讬 讗住讜专 讘讚状转 讘驻谞讬讜 砖诇 诪转 讜讗注状讙 讚讘拽状砖 讗讜拽诪讬谞谉 讚诪转 转讜驻住 讚状讗 讻讬讜谉 讚讬讻讜诇 诇注住讜拽 讘讚讘专讬讜 砖诇 诪转 诇讗 讛转讬专讜 诇讜 讘讙讜讜谞讗 讗讞专讬谞讗 讜诇转讜壮 爪状诇 诪砖讜诐 砖专讬讜转讗 讚讚讘专讬讜 砖诇 诪转 讜讝讛 诇讗 诪住转讘专 诇专讗状砖 讚讗状讻 讛讜诇状诇 专拽 砖专讬讜转讗 讚讗讜诪专讬诐 注讻转状讚. 讜注讬壮 转讜住壮 讘状拽 住驻状拽 讘讛讗 讚讞讝拽讬壮 讚讛讜讬 讞讜抓 诇讚状讗 讜讗"讝 专砖状讗 讘讞"讗 讻壮 诇讻讘讜讚讜 诇讗 讛讜讬 诇讜注讙 诇专砖 讜转砖诪注 诪讛转讜住' 讚讛转住 讚住状诇 讚讙诐 诪讛 砖诇讻讘讜讚 讛诪转 讗住讜专 注诇 拽讘专讜 讘讚"转 讜讚诇讗 讻诪注讬讜状讟. 讜注壮 转讜住壮 砖讘转 讚壮 诇状讝 讘壮 讚讻讬讜谉 讚诪讛讚专 讗讛转讬专讗 诇"诇 专讘讜转讗 讘讗讬住讜专讜 讜诪驻讜专砖 讚讛转讜' 讙讜驻讬壮 住状诇 诇讚讬讜拽讬 讘讻讛状讙 讚转谞讬 诪砖讜诐 专讘讜转讗 讚讗讜诪专讬诐 讜诇诪讬转谞讬 讘诇砖讬谉 讛讬转专 讜注讬壮 讘讞讬壮 诇诪状拽 讘状讗 诪砖状砖 讜讗讜诇诐 讘讚注转 讛转讜住壮 讚讜讚讗讬 诇诇状拽 讚专状讝 讻讬讜谉 讚讛讜讬 讛讟注诐 诪砖讜诐 诇讜注讙 诇专砖 讜诇讻谉 讘诪讬诇讬 讚注诇诪讗 诇讗 讗住专讜 讜讗状讻 讬状诇 讚讞讜抓 诇讚"讗 砖专讬 讗祝 砖讛讜讗 讘讞讚专 讗壮 讻诪讜 讘诪讛诇讱 注诇 拽讘专讜 砖状诪 讗讘诇 诇诇状讘 讚讻砖状讻 诪讚"注 讜讗状讻 讛讜讬 诪砖讜诐 讛讬住讞 讛讚注转 讜诪诪讬诇讗 讚诇讗 砖谞讗 讻诪讜 讘诪转讜 诪讜讟诇 讚讗驻讬壮 讘讬讜转专 诪讚状讗 讜讻讬讜谉 讚驻住拽讬谞谉 讻诇讬砖谞讗 拽诪讗 讜讗状讻 讬状诇 讚讛讗 讙讜驻讗 讘讗 专状讝 诇讗砖诪注讬谞谉 讚讗驻讬壮 讘驻谞讬讜 砖诇 诪转 讗讬谉 诇讗住讜专 讘讬讜转专 诪讚状讗 讚诇讗 讛讜讬 专拽 诪砖讜诐 诇讜注讙 诇专砖 讜讗祝 讚讻讘专 砖诪注讬谞谉 诪拽状砖 讚诇讗 转讬诪讗 讻讬讜谉 讚诪状诪 讬讜讻诇 诇注住讜拽 讘讚讘专讬讜 砖诇 诪转 讜诪诪讬诇讗 诇专状讛 讚驻讜住拽 讻诇讬砖谞讗 拽诪讗 注状讻 讚住讜讘专 讚讚讜拽讗 讘讚状讗 讗讬讬专讬. 讜注讬壮 讬专讜壮 谞讝讬专 驻状讝 讛状讗 讜讛讗 专状讬 砖讗诇 诇专状讝 讜讻讜壮 讻讚 讛讝讬 专讞讬拽 讻讜壮 :

